marsh-mellow/assamese_wikipedia huggingface dataset:
বিনোদ খান্না (৬ অক্টোবৰ ১৯৪৬  ২৭ এপ্ৰিল ২০১৭) এজন ভাৰতীয় অভিনেতা, প্ৰযোজক আৰু ৰাজনীতিবিদ তেখেতে দুবাৰ ফিল্মফেয়াৰ বঁটা লাভ কৰিছিল ৰাজনৈতিক ক্ষেত্ৰত গুৰদাসপুৰ সমষ্টিৰ পৰা দুবাৰকৈ সাংসদ (১৯৯৮-২০০৯ আৰু ২০১৪-২০১৭) নিৰ্বাচিত হৈছিল ২০০২ চনৰ জুলাইত বিনোদ খান্না অটল বিহাৰী বাজপায়ীৰ মন্ত্ৰীসভাত সাংস্কৃতিক আৰু পৰ্যটন বিভাগৰ মন্ত্ৰী পদ লাভ কৰে ছমাহ পাছত তেখেত বৈদেশিক পৰিক্ৰমাৰ ৰাজ্যিক মন্ত্ৰী নিৰ্বাচিত হয়

বিনোদ খান্নাই বহুকেইখন উল্লেখযোগ্য হিন্দী বোলছবিত নায়কৰ চৰিত্ৰ ৰূপায়ণ কৰিছিল, যেনে- মেৰে অপ্নে, মেৰা গাঁও মেৰা দেশ, গড্ডাৰ, জেইল যাত্ৰা, ইম্তিহান, মুকড্ডৰ কা ছিকন্দৰ, ইন্কাৰ, কচ্ছে ধাগে, অমৰ আকবৰ এন্থনী, ৰাজপুত, কুৰবানী, কুদ্ৰত, দয়াবান, কাৰনামা, জুৰ্ম আদি

১৯৬৮ চনত অভিনয়ৰ পাতনি মেলি খান্নাই প্ৰথমে সৰু আৰু ঋণাত্মক চৰিত্ৰত অভিনয় কৰিছিল তাৰ ভিতৰত "মেৰে অপ্নে" ছবিৰ খঙাল যুৱকৰ চৰিত্ৰ, "মেৰে গাঁও মেৰা দেশ" ছবিৰ মূল খলনায়কৰ চৰিত্ৰ, আৰু সমালোচকৰ দ্বাৰা প্ৰশংসিত তথা সঁচা ঘটনাৰ ওপৰত আধাৰিত ছবি "অচানক"ত পলাতক হোৱা সামৰিক বিষয়াৰ চৰিত্ৰ উল্লেখযোগ্য 

১৯৮২ চনত কেৰিয়াৰ শীৰ্ষত থাকোঁতে বিনোদ খান্নাই সাময়িকভাৱে ছবিজগতৰ পৰা বিৰতি লৈ তেখেতৰ আধ্যাত্মিক গুৰু অ'শ্ব' ৰাজনীশক অনুসৰণ কৰে পাঁচ বছৰ পাছত তেখেতে ছবিজগতলৈ ঘূৰি আহি "ইন্ছাফ" আৰু "সত্যমেৱ জয়তে" নামৰ দুখন হিট্ বোলছবি উপহাৰ দিয়ে

বিনোদ খান্নাক তেখেতৰ অনুৰাগীসকলে হিন্দী বোলছবি জগতৰ সৰ্বকালৰ দেখনিয়াৰ নায়কৰ এজন বুলি অভিহিত কৰিছিল 
কিছুকাল ধৰি মূত্ৰাশয়ৰ কৰ্কট ৰোগত ভোগি থকা খান্নাৰ ২০১৭ চনৰ ২৭ এপ্ৰিলৰ দিনৰ ১১:২০ বজাত মুম্বাইৰ এখন চিকিৎসালয়ত মৃত্যু হয়

তথ্যসূত্ৰ

বহিঃসংযোগ
 
 
 

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় অভিনেতা
শ্ৰেণী:ভাৰতীয় ৰাজনীতিবিদ
শ্ৰেণী:দাদাচাহেব ফাল্কে বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
250বিনোদিনী দাসীৰ ঘৰ, কলকাতা, ভাৰত
বিনোদিনী দাসী (, ১৮৬৩-১৯৪১) এগৰাকী কলকাতাৰ বঙালীভাষী প্ৰখ্যাত মঞ্চ অভিনেত্ৰী আছিল, যাক নটী বিনোদিনী বুলিও জনা যায় ১৯১৩ চনত প্ৰকাশ পোৱা তেওঁৰ আত্মজীৱনী আমাৰ কথাত উল্লেখ কৰা মতে ১২ বছৰ বয়সতে তেওঁ অভিনয় আৰম্ভ কৰিছিল আৰু ২৩ বছৰ বয়সত অভিনয় জীৱনৰ সামৰণি মাৰিছিল

 জীৱন পৰিক্ৰমা 
দেহপোজীৱিনীৰ পৰিবেশত জন্মগ্ৰহণ কৰা বিনোদিনীয়ে বাঈজী ৰূপে কৰ্মজীৱন আৰম্ভ কৰিছিল আৰু ১২ বছৰ বয়সত ১৮৭৪ চনত কলকাতাৰ নেচনেল থিয়েটাৰত গিৰিশ্চন্দ্ৰ ঘোষৰ নিৰ্দেশনাত প্ৰথম অভিনয় কৰিছিল      (), , 18  2007. ইউৰোপীয় থিয়েটাৰৰ দ্বাৰা অনুপ্ৰাণিত হৈ বঙ্গৰ দৰ্শকৰ মাজত গা কৰি উঠা প্ৰচেনিয়াম () শৈলীৰ থিয়েটাৰৰ প্ৰয়োজনীয়তাৰ সৈতে বিনোদিনীৰ সংযোগ ঘটিছিল বাৰ বছৰীয়া অভিনয় জীৱনত ৮০টাতকৈ অধিক ভাওত অভিনয় কৰিছে; যাৰ ভিতৰত আছে- প্ৰমিলা, সীতা, দ্ৰৌপদী, ৰাধা, আয়েষা, কৈকেয়ী, মতিবিবি, কপালকুণ্ডলা আদি চৰিত্ৰ ভাৰতীয় উপ-মহাদেশৰ তেৱেঁ আছিল প্ৰথম মঞ্চ অভিনেত্ৰী, যিয়ে নিজৰ আত্মজীৱনী লিখিছে তেওঁ কিয় হঠাতে মঞ্চ পৰিত্যাগ কৰিলে, তাৰ কোনো ব্যাখ্যা পোৱা নাযায় ১৮৮৪ত বঙ্গৰ মহান সন্ত ৰামকৃষ্ণ পৰমহংসই তেওঁৰ নাট্যাভিনয় উপভোগ কৰিব আহিছিল

নেচনেল থিয়েটাৰত তেওঁ মাহে ১০টকা দৰমহাত কাম কৰিছিল বঙ্গত ১৮৭৩ চনত বেঙ্গল থিয়েটাৰে প্ৰথম মহিলা শিল্পীৰে অভিনয় আৰম্ভ কৰে ইয়াৰ এবছৰ পিছতে বিনোদিনীয়ে নাটমঞ্চত প্ৰবেশ কৰে নৃত্য-গীতত পাৰদৰ্শী বিনোদিনীয়ে খুব কম সময়ত অভিনয়তো পাৰদৰ্শী হৈ উঠে আৰু প্ৰথম শ্ৰেণীৰ অভিনেত্ৰী ৰূপে খ্যাত হয়

নেচনেল থিয়েটাৰৰ মালিক আছিল এজন অবঙালী ব্যসায়ী প্ৰতাপচান্দ জহুৰী, যিয়ে থিয়েটাৰকো ব্যৱসায় হিচাপেই চাইছিল মালিকৰ সৈতে গিৰিশ্চন্দ্ৰৰ সংঘাত হোৱাত তেওঁ নেচনেল থিয়েটাৰ এৰি আহে আৰু নতুন থিয়েটাৰ কোম্পানী এটা গঠন কৰাৰ মনস্থিৰ কৰে কিন্তু থিয়েটাৰ গঢ়ি তোলাৰ বাবে যি পা-পইচাৰ প্ৰয়োজন, সেয়া গিৰিশ ঘোষৰ নাছিল তেতিয়া এজন ২০-২১ বছৰীয়া ব্যৱসায়ী গুৰ্মুখ ৰায়ে অৰ্থ-সাহায্য প্ৰদান কৰে বিনিময়ত বিনোদিনী গুৰ্মুখ ৰায়ৰ ৰক্ষিতা হবলগীয়া হয় তেওঁৰ ইচ্ছা আছিল তেওঁৰ নামেৰে এখন থিয়েটাৰ খোলাৰ কিন্তু বিনোদিনীৰ ত্যাগ স্বীকাৰৰ মাজেৰে যি থিয়েটাৰ স্থাপন হল- তাৰ নাম কিন্তু ৰখা হল ষ্টাৰ থিয়েটাৰ তাৰ দুবছৰ পিছত ১৮৮৬ত তেওঁ অভিনয় জগত চিৰদিনৰ বাবে এৰি দিয়ে

জনপ্ৰিয় সংস্কৃতিত
দিনেন গুপ্তৰ বঙালী চলচ্চিত্ৰ নটী বিনোদিনীত (১৯৯৪) দেৱশ্ৰী ৰয়ে বিনোদিনীৰ চৰিত্ৰটোত অভিনয় কৰিছিল

তেওঁৰ আত্মজীৱনী আমাৰ কথাৰ ভিত্তিত প্ৰথম বাৰৰ বাবে ৰাষ্ট্ৰীয় নাট্য বিদ্যালয় ৰেপাৰেটৰী কোম্পানীয়ে ১৯৯৫ চনত নটী বিনোদিনী শীৰ্ষক নাট মঞ্চস্থ কৰে, যত মূল ভূমিকাত আছিল সীমা বিশ্বাস পিছত ২০০৬ চনত প্ৰখ্যাত নাট পৰিচালক অমল আল্লানাই একে নামৰ নাটক এখন পৰিচালনা কৰে নাটকখনৰ প্ৰিমিয়াৰ হয় দিল্লীত

বঙালী টেলিভিচন শ্বো প্ৰথমা কাদম্বিনীত দীয়া মুখাৰ্জীয়ে নটী বিনোদিনীৰ চৰিত্ৰটো ৰূপায়ণ কৰিছে

 তথ্য উৎস 

বাহ্যিক সংযোগ

 :   

শ্ৰেণী:ভাৰতৰ ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় মঞ্চ অভিনেত্ৰী
শ্ৰেণী:বঙালী ব্যক্তি
বিনোদিনী ৰমনভাই নীলকণ্ঠ (, ৯ ফেব্ৰুৱাৰী ১৯০৭  ২৯ ছেপ্টেম্বৰ ১৯৮৭) আছিল এগৰাকী গুজৰাটী লেখিকা, অনুবাদিকা আৰু অধ্যাপিকা তেখেতে উপন্যাস, প্ৰবন্ধ-নিবন্ধ, চুটি গল্প, সাংবাদিক স্তম্ভ, আৰু শিশু সাহিত্য ৰচনা কৰি থৈ গৈছে

পৰিয়াল, শিক্ষা আৰু প্ৰাৰম্ভিক জীৱন 
১৯১৪ চনত বিনোদিনী নীলকণ্ঠ0.7
বিনোদিনী নীলকণ্ঠৰ জন্ম হৈছিল গুজৰাটৰ ৰাজধানী আহমেদাবাদত তেখেতৰ পিতৃ আছিল ৰমনভাই নীলকণ্ঠ ৰমনভাই নীলকণ্ঠ আছিল এগৰাকী গুজৰাটী ঔপন্যাসিক আৰু ৰাজনীতিবিদ ৰমনভাইৰ লিখনিশৈলীত হাস্যৰসৰ প্ৰভাৱ দেখিবলৈ পোৱা গৈছিল তেখেতে আহমেদাবাদৰ মেয়ৰ হিচাপেও কিছুদিন কৰ্মনিৰ্বাহ কৰিছিল আনহাতে মাতৃ বিদ্যাগৌৰী নীলকণ্ঠ আছিল এগৰাকী সমাজ-সংস্কাৰক আৰু শিক্ষাবিদ বিশ্ববিদ্যালয়ৰ পৰা স্নাতক ডিগ্ৰী অৰ্জন কৰা গুজৰাটৰ প্ৰথম দুগৰাকী মহিলাৰ ভিতৰত বিদ্যাগৌৰী অন্তৰ্ভুক্ত আনগৰাকী আছিল সাৰদা মেহতা বিনোদিনী নীলকণ্ঠৰ ককাদেউতাক মহিপটৰাম ৰূপৰাম নীলকণ্ঠ আছিল এগৰাকী সমাজ সংস্কাৰক আৰু লেখক তেখেতৰ আইতাকো আছিল এগৰাকী সমাজ সংস্কাৰক, যিয়ে নিজৰ স্বামীৰ সংস্কাৰমূলক কৰ্মবোৰত সহযোগিতা আগবঢ়াইছিল উল্লেখনীয় যে, বিদ্যাগৌৰী ৰমনভাইৰ দ্বিতীয়া পত্নী আছিল পিতৃ-মাতৃৰ উপৰি বিনোদিনীৰ ভগ্নী সৰোজিনী মেহতায়ো কেইখনমান গ্ৰন্থ ৰচনা কৰি লেখিকাৰ মৰ্যাদা লাভ কৰিছিল

মহালক্ষ্মী ট্ৰেইনিং কলেজস্থিত প্ৰাথমিক বিদ্যালয়ৰ পৰা বিনোদিনীয়ে প্ৰাথমিক শিক্ষা গ্ৰহণ কৰে ইয়াৰ পিছত তেখেতে চৰকাৰী উচ্চ বিদ্যালয়ত পঢ়িবলৈ যায় ১৯২৮ চনত তেখেতে ইংৰাজী বিষয়ত কলা শাখাৰ স্নাতক ডিগ্ৰী লাভ কৰে তেখেতেৰ মুখ্য বিষয় আছিল ইংৰাজী আৰু গৌণ বিষয় আছিল গুজৰাটী ১৯৩০ চনত বিনোদিনীয়ে উচ্চতৰ শিক্ষাৰ বাবে মিছিগান বিশ্ববিদ্যালয়লৈ গমন কৰে সেইখন বিশ্ববিদ্যালয়ত তেখেতে সমাজ বিজ্ঞান আৰু শিক্ষাত স্নাতকোত্তৰ ডিগ্ৰী লাভ কৰে

 কৰ্মজীৱন 
আহমেদাবাদত থকা বনিতা বিশ্ৰাম নামৰ প্ৰতিষ্ঠানখনৰ বিনোদিনী নীলকণ্ঠ আছিল প্ৰধান আহমেদাবাদৰে পৌৰ বালিকা উচ্চ বিদ্যালয়ত তেখেতে প্ৰধান শিক্ষয়িত্ৰী হিচাপে কৰ্মনিৰ্বাহ কৰে পৰৱৰ্তী সময়ত তেখেত এছ.এন.ডি.টি. মহিলা পাঠশালা (এছ.এন.ডি.টি. মহিলা বিশ্ববিদ্যালয়)ৰ অধ্যাপক হিচাপে জড়িত হয় ইয়াৰ উপৰি তেখেতে বাতৰিকাকততো প্ৰবন্ধাদি লিখে গুজৰাট বিদ্যা সভাৰ কাৰ্যকৰী সমিতিত বিনোদিনী নীলকণ্ঠই এগৰাকী সদস্যা হিচাপে দায়িত্ব পালন কৰে

 কৰ্মৰাজি 
কিশোৰী অৱস্থাতে বিনোদিনীয়ে এখনি ৰচনাৰ সংকলন প্ৰকাশ কৰে
ব্যক্তিগত ৰচনা
 ৰাসদ্বাৰা (১৯২৮)
 নিজানন্দা

চুটি গল্পৰ সংগ্ৰহ
 আৰষিনী ভিতৰমা (১৯৪২)
 দিল দাৰিৱনা মোতি (১৯৫৮)
 আংগুলিনো স্পৰ্শ (১৯৬৫)

উপন্যাস
 কাদালিভান

শিশু সাহিত্যৰাজি
 শিশুৰঞ্জন (১৯৫০)
 মেন্দিনী মঞ্জৰী (১৯৫৬)
 বালাকোনী দুনিয়ামা দোকিয়ো
 ছফৰাচান্দ (১৯৬৪)
 পাড়চন্দ কথিয়াৰো (১৯৬৪)

অন্যান্য লেখা
 ঘৰণো ৱাহিৱাত (১৯৫৯)
 বাল সুৰক্ষা (১৯৬১)
 মুক্তাজননৌ ভূমি (১৯৬৬).

অনুবাদ
 জেন অষ্টিনৰ "প্ৰাইড এণ্ড প্ৰিজুডিছ"
 বাৰ্ট্ৰেণ্ড ৰাছেলৰ "দ্য কংকুৱেষ্ট অৱ হেপিনেছ"ৰ গুজৰাটী অনুবাদ সুখিনী সিদ্ধি
সাংবাদিক লেখা-মেলা
১৯৪৯ চনৰ পৰা তেখেতে গুজৰাটী সমাচাৰ নামৰ বাতৰিকাকতত ঘৰ ঘৰণি জ্যোতি নামৰ এটা স্তম্ভ লিখিবলৈ লয় তেখেতৰ এই স্তম্ভলেখা পাছলৈ (১৯৫৫, ১৯৫৮, ১৯৬৪, ১৯৬৯) পাঁচটাকৈ খণ্ডত প্ৰকাশিত হৈছিল প্ৰথম চাৰিটা খণ্ডৰ নাম আছিল ঘৰ ঘৰনী জ্যোতি তেখেতৰ দেহাৱসানৰ পিছত অন্তিমটো খণ্ড ঘৰ দ্বিদী নামেৰে ১৯৮৭ চনত প্ৰকাশিত হয়

বঁটা
তেখেতৰ দিল দাৰিৱনা মোতি (১৯৫৮) শীৰ্ষক গল্প-সংকলনটিয়ে 'গুজৰাটী সাহিত্য সভা' বঁটা পাবলৈ সক্ষম হয় আৰু আংগুলিনো স্পৰ্শ (১৯৬৫) নামৰ সংকলনটিয়ে গুজৰাটী চৰকাৰী পুৰস্কাৰেৰে সন্মানীত হয়

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:গুজৰাটী ব্যক্তি
শ্ৰেণী:ভাৰতীয় সাহিত্যিক
বিন্দু নানুভাই দেশাই () এগৰাকী ভাৰতীয় অভিনেত্ৰী; যাৰ জনপ্ৰিয় নাম হৈছে বিন্দু আশীৰ দশকত জনপ্ৰিয়তাৰ এক সুকীয়া স্থানত আৰোহণ কৰা বিন্দুৱে চাৰিটা দশক ব্যাপি থকা নিজৰ সুদীৰ্ঘ কেৰিয়াৰত প্ৰায় ডেৰ শতাধিক ছবিত অভিনয় কৰিছে তেখেতে এতিয়ালৈকে সাতটা ফিল্মফেয়াৰ বঁটাৰ মনোনয়ন লাভ কৰিছে ১৯৭০ চনত মুক্তিলাভ কৰা ছবি 'কটি পতংগ'ৰ বাবে বিন্দুক সততে স্মৰণ কৰা হয় হিন্দী ছবি জগতৰ আন এগৰাকী জনপ্ৰিয় অভিনেতা প্ৰেম চোপ্ৰাৰ বিপৰীতে তেখেতে একাধিক চৰিত্ৰত অভিনয় কৰিছে

১৯৬২ চনত বিন্দুৱে প্ৰথমখন ছবিত অভিনয় কৰে 'অনপড়' নামৰ সেই ছবিখনত কিৰণ শীৰ্ষক চৰিত্ৰ এটাত তেখেতে অভিনয় কৰিছিল ১৯৬৯ চনত তেখেতে 'ইট্টেফাক' নামৰ চলচ্চিত্ৰখনত ৰেণুৰ ভূমিকা ৰূপায়ণ কৰে আৰু 'দো ৰাস্তে' নামৰ ছবিখনত নীলা নামৰ চৰিত্ৰটো ৰূপায়ণ কৰে দুয়োখন ছবিয়েই বক্স অফিচত সফলতা লাভ কৰে আৰু দুয়োখন ছবিৰ বাবেই তেখেতে ফিল্মফেয়াৰৰ মনোনয়ন লাভ কৰে ১৯৭২ চনত বিন্দুৱে দাস্তান নামৰ ছবিখনত মালাৰ ভূমিকাত অৱতীৰ্ণ হয় আৰু তৃতীয়টো ফিল্মফেয়াৰৰ মনোনয়ন লাভ কৰে তাৰ পিছৰটো বছৰতেই বিন্দুৱে 'অভিমান' ছবিত চিত্ৰাৰ চৰিত্ৰত অভিনয় কৰে এইখন ছবিকে ধৰি পৰৱৰ্তী সময়ত বিন্দুৱে 'হাৱাছ' আৰু 'ইমতিহান'ত অভিনয় কৰি ফিল্মফেয়াৰ বঁটাৰ মনোনয়ন লাভ কৰে ১৯৭৬ চনত 'অৰ্জুন পণ্ডিত' নামৰ ছবিখনত তেখেতে সৰলা চৰিত্ৰটোত অভিনয় কৰে আৰু ফিল্মফেয়াৰৰ সপ্তমটো মনোনয়ন লাভ কৰে

প্ৰাৰম্ভিক জীৱন
বিন্দুৰ পিতৃ আছিল নানুভাই দেশাই আৰু মাতৃ আছিল জ্যোৎস্না পিতৃ এগৰাকী ছবি প্ৰযোজক আছিল তেখেতৰ ভাই-ভনী আছিল সাতজন  বিন্দুৰ তেৰ বছৰ বয়সত পিতৃৰ মৃত্যু হয় জ্যেষ্ঠ সন্তান হোৱা হেতুকে পৰিয়ালৰ সমস্ত দায়িত্ব তেখেতৰ ওপৰতে পৰে

অভিনেত্ৰী অৰুণা ইৰানী, ইন্দ্ৰ কুমাৰ, আদি ইৰানী, আৰু ফিৰোজ খান হৈছে বিন্দুৰ ভাগিন-ভাগিনী

কৰ্মজীৱন
১৯৬৯ চনত মুক্তিলাভ কৰা হিন্দী ছবি 'ইট্টেফাক' আৰু 'দো ৰাস্তে'ৰ জৰিয়তে বিন্দুৱে প্ৰাৰম্ভিক সফলতা লাভ কৰে পৰৱৰ্তী সময়ত তেখেতে 'কটি পতংগ' (১৯৭০) ত অভিনয় কৰে এইখন ছবিতে তেখেতে 'মেৰা নাম ছবনম' শীৰ্ষক গীতটোত নৃত্য কৰে গীতটোৰ জনপ্ৰিয়তা আজিও ম্লান হোৱা নাই

বলিউদৰ যশস্বী অভিনেতা প্ৰেম চোপ্ৰাৰ বিপৰীতে বিন্দুৱে বহুকেইটা চৰিত্ৰত অভিনয় কৰিছে তাৰে কেইখনমান উল্লেখযোগ্য ছবি হৈছে-লগান, কটি পতংগ, দো ৰাস্তে, দাগ, চুপ্পা ৰুস্তম, প্ৰেম নগৰ, ত্যাগ, নফৰত, গেহৰী চাল আৰু দাস্তান আদি ১৯৭৯ চনৰ তামিল ভাষাৰ ছবি 'নালান্ধু উড়ো কুদুবাম'ত তেখেতে শিৱাজী গণেশানৰ লগত নৃত্যও কৰে ১৯৬৯ চনৰ পৰা ১৯৮৯ চনলৈকে বিন্দুৱে বলিউডৰ আন এজন খ্যাতিশীৰ্ষ অভিনেতা ৰাজেশ খান্নাৰ লগত তেৰখন ছবিত অভিনয় কৰিছে

 তথ্য উৎস 

বাহ্যিক সংযোগ
 
 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
বিন্দু অসমৰ প্ৰথমখন ক্ষুদ্ৰতম আলোচনী আছিল ১৯৭০ চনৰ এপ্ৰিল মাহত ড ভূপেন হাজৰিকাৰ সম্পাদনাত আলোচনীখন প্ৰথম প্ৰকাশ পাইছিল ড ভূপেন হাজৰিকাই আলোচনীখনৰ আঠটা খণ্ড সম্পাদনা কৰিছিল বিন্দু আলোচনীখনৰ মূল্য আছিল ত্ৰিশ পইছা
লিখকসকল
অসমৰ কেইবাজনো উল্লেখযোগ্য সাহিত্যিকে 'বিন্দু আলোচনীখনলৈ লিখা পঠিয়াইছিল সেইসকল আছিল ক্ৰমেঃ লক্ষ্মীনাথ বেজবৰুৱা, ড ভবেন্দ্ৰনাথ শইকীয়া, অন্নদাশংকৰ ৰায়, নিত্যা দত্ত, লক্ষহীৰা দাস, উপেন কাকতি, পবিত্ৰ কুমাৰ ডেকা, ডঃ ভেৰিয়াৰ এলুইন, নিৰোদ চৌধুৰী, ৰবীন্দ্ৰ সৰকাৰ আৰু সন্তোষ চৰকাৰ

তথ্যসূত্ৰ

শ্ৰেণী:অসমীয়া আলোচনী
বিন্দুমালিনী নাৰায়ণস্বামী বা চমুকৈ বিন্দু মালিনী (, ২০ নৱেম্বৰ ১৯৮১) এগৰাকী ভাৰতীয় কণ্ঠশিল্পী, সুৰকাৰ আৰু গ্ৰাফিক ডিজাইনাৰ ২০১৮ চনত তেওঁ কানাড়া ছবি 'নাথিচাৰামী'ত তেওঁৰ 'মাৱাভি মনৱে' গীতৰ বাবে শ্ৰেষ্ঠ মহিলা নেপথ্য কণ্ঠশিল্পী শিতানত ৰাষ্ট্ৰীয় চলচ্চিত্ৰ বঁটা লাভ কৰে একেখন ছবিৰে "ভৱলোকদাদা ভৰমেয়" গীতৰ বাবে তেওঁ ২০১৯ চনত শ্ৰেষ্ঠ মহিলা কণ্ঠশিল্পী শিতানত ফিল্মফেয়াৰ দক্ষিণ বঁটা লাভ কৰিছিল তেওঁ তামিল, হিন্দী আৰু কানাড়া ভাষাত চলচ্চিত্ৰ আৰু এলবামৰ বাবে গীত ৰচনা কৰে আৰু কণ্ঠদান কৰে 

ব্যক্তিগত জীৱন
১৯৮১ চনৰ ২০ নৱেম্বৰ তাৰিখে তামিলনাডুৰ চেন্নাইৰ এক সাংগীতিক পৰিয়ালত বিন্দু মালিনীৰ জন্ম হৈছিল তেওঁৰ মাতৃ এন. বিশালাক্ষী এগৰাকী আকাশবাণীৰ গ্ৰেডপ্ৰাপ্ত কৰ্ণাটিক কণ্ঠশিল্পী আৰু আইতাক সীতা ডোৰাইস্বামী এগৰাকী বিখ্যাত জল তৰংগ বাদ্যযন্ত্ৰী আছিল বিন্দু মালিনীয়ে নেচনেল ইনষ্টিটিউট অফ ডিজাইনৰ পৰা গ্ৰাফিক ডিজাইনত ডিগ্ৰী লাভ কৰিছে

তেওঁ বেংগালুৰু এজন সংগীতশিল্পী বাসু দীক্ষিতৰ সৈতে বিবাহপাশত আৱদ্ধ হৈছে তেওঁলোকে একেলগে স্বৰথম নামৰ এক লোক-ৰক ফিউজন সংগীত বেণ্ড পৰিচালনা কৰে

কৰ্মজীৱন
তেওঁ ভাৰতীয় শাস্ত্ৰীয় সংগীতৰ কৰ্ণাটিক আৰু হিন্দুস্তানী দুয়োটা সংগীতৰ শাখাতে প্ৰশিক্ষিত বিন্দু মালিনীয়ে সন্ত কবীৰৰ কবিতা আৰু কুমাৰ গন্ধৰ্বৰ গীতৰ দ্বাৰা প্ৰভাৱিত হৈছিল

বিন্দু মালিনীৰ এলবাম 'শুনো ভাই' বেদান্ত ভৰদ্বাজৰ সৈতে সহযোগিতাত নিৰ্মাণ কৰা হৈছিল এই এলবাম সন্ত কবীৰৰ কেইটামান কবিতাৰ সমষ্টি

সুৰকাৰ হিচাপে
বিন্দু মালিনীয়ে বেদান্ত ভৰদ্বাজৰ সৈতে ২০১৬ চনৰ তামিল ছবি 'অৰুভী'ৰ বাবে সংগীত পৰিচালনা কৰিছিল কানাড়া ভাষাত তেওঁ প্ৰথমে অনন্যা কছাৰাৱল্লিৰ সৈতে সহযোগিতা কৰিছিল আৰু বেংগালুৰু আন্তৰ্জাতিক চলচ্চিত্ৰ মহোৎসৱ, ২০১৭ৰ ৯ম সংস্কৰণত শ্ৰেষ্ঠ চলচ্চিত্ৰ বঁটা লাভ কৰা 'হৰিকথা প্ৰসংগ' ছবিখনৰ বাবে সংগীত পৰিচালনা কৰিছিল ২০১৮ চনত তেওঁ 'নাথিচাৰামী' ছবিখনৰ বাবে সংগীত ৰচনা কৰে আৰু ইয়াৰ বাবে তেওঁ ৰাষ্ট্ৰীয় চলচ্চিত্ৰ বঁটাও লাভ কৰে তেওঁৰ বেছিভাগ চিনেমা মহিলা কেন্দ্ৰিক 

বঁটা আৰু সন্মান
২০১৮ চনত বিন্দু মালিনীয়ে কানাড়া ছবি 'নাথিচাৰামী'ত তেওঁৰ 'মাৱাভি মনৱে' গীতৰ বাবে শ্ৰেষ্ঠ মহিলা নেপথ্য কণ্ঠশিল্পী শিতানত ৰাষ্ট্ৰীয় চলচ্চিত্ৰ বঁটা লাভ কৰে একেখন ছবিৰে "ভৱলোকদাদা ভৰমেয়" গীতৰ বাবে তেওঁ ২০১৯ চনত শ্ৰেষ্ঠ মহিলা কণ্ঠশিল্পী শিতানত ফিল্মফেয়াৰ দক্ষিণ বঁটা লাভ কৰিছিল

চলচ্চিত্ৰৰ তালিকা
সুৰকাৰ হিচাপে তেওঁৰ চিনেমাসমূহত বিন্দু মালিনীয়ে নিজেই কণ্ঠদান কৰে তেওঁ জড়িত থকা চলচ্চিত্ৰসমূহ হৈছে:
 বৰ্ষ চলচ্চিত্ৰকণ্ঠশিল্পীসুৰকাৰভাষা২০১৬ 'আৰুভী'   (বেদান্ত ভৰদ্বাজৰ সৈতে)তামিল২০১৭'হৰিকথা প্ৰসংগ' কানাড়া২০১৮'নাথিচাৰামী' কানাড়া

তথ্য উৎস

বাহ্যিক সংযোগ
 

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় মহিলা কণ্ঠশিল্পী
শ্ৰেণী:ভাৰতীয় শাস্ত্ৰীয় কণ্ঠশিল্পী
শ্ৰেণী:শ্ৰেষ্ঠ মহিলা নেপথ্য কণ্ঠশিল্পীৰ ৰাষ্ট্ৰীয় চলচ্চিত্ৰ বঁটা বিজয়ী
বিন্দু এটি আকৃতি যাৰ দৈৰ্ঘ্য, বহলতা আৰু উচ্চতা নাই৷. বিন্দু ইউক্লিডিয়ান জ্যামিতিৰ প্ৰাথমিক তত্ত্ব, অৰ্থাৎ বিন্দুক তাতকৈ অধিক প্ৰাথমিক বস্তুৰে সংজ্ঞায়িত কৰিব পৰা নাযায়৷

ইউক্লিডিয়ান জ্যামিতিত কাৰ্টেচিয়ান সমতলত বিন্দু
কাৰ্টেচিয়ান সমতলত দুই ৰেখা ' আৰু ' (পৰম্পৰাগত নাম) ৯০ ডিগ্ৰীত (০,০)ত খণ্ডিত কৰে৷ এই সমতল অসীম সংখ্যক বিন্দুৰে গঠিত৷ এই সমতলত প্ৰতি ৰেখাত, আৰু ৰেখাৰ কোনো অংশতো অসংখ্য বিন্দু থাকে৷

তথ্য সংগ্ৰহ

শ্ৰেণী:জ্যামিতি
বিন্দ্যাৰাণী দেৱী সোৰোখাইবাম (; জন্ম:২৭ জানুৱাৰী ১৯৯৯) ভাৰতৰ এগৰাকী ভাৰোত্তোলক তেওঁ ৫৫ কিলোগ্ৰাম শাখাত প্ৰতিদ্বন্দ্বীতা কৰে তেওঁ ২০১৯ চনৰ কমনৱেলথ ভাৰোত্তোলন চেম্পিয়নশ্বীপত স্বৰ্ণপদক আৰু ২০২১ চনৰ কমনৱেলথ ভাৰোত্তোলন চেম্পিয়নশ্বীপত ৰূপৰ পদক অৰ্জন কৰে ২০২১ চনৰ বিশ্ব ভাৰোত্তোলন চেম্পিয়নশ্বীপৰ 'ক্লীন এণ্ড জাৰ্ক' ইভেণ্টতো তেওঁ স্বৰ্ণপদক অৰ্জন কৰে

 কেৰিয়াৰ 
২০২২ বাৰ্মিংহাম কমনৱেলথ গেমছ
২০২২ চনত ইংলেণ্ডৰ বাৰ্মিংহামত অনুষ্ঠিত কমনৱেলথ গেমছৰ ৫৫ কেজি শাখাত বিন্দ্যাৰাণী দেৱীয়ে ৰূপৰ পদক অৰ্জন কৰে তেওঁ 'স্নেট্ছ এণ্ড ক্লীন এণ্ড জাৰ্ক'ত সৰ্বমুঠ ২০২ কেজি ভাৰোত্তোলন কৰে ক্লীন এণ্ড জাৰ্ক শাখাত ১১৬ কেজি ভাৰ উত্তোলনেৰে তেওঁ নতুন অভিলেখো গঢ়ে 

তথ্য সংগ্ৰহ

শ্ৰেণী:ভাৰতৰ ক্ৰীড়াবিদ
শ্ৰেণী:জীৱিত ব্যক্তি
শ্ৰেণী:ভাৰতৰ ভাৰোত্তোলক
বিন্ধ্যবাসিনী দেৱী (মৃত্যু ২০০৬) এগৰাকী ভাৰতীয় লোকসংগীতজ্ঞ তেওঁ বিহাৰ কোকিল হিচাপে জনপ্ৰিয়তা লাভ কৰিছিল তেওঁ আছিল লোকসংগীতক প্ৰচাৰ কৰা পাটনাস্থিত সংগীত একাডেমী বিন্ধ্যা কলা মন্দিৰৰ প্ৰতিষ্ঠাপক ৫৫ বছৰ ধৰি লক্ষ্ণৌৰ ভাটখণ্ডে বিশ্ববিদ্যালয়ৰ সৈতে জড়িত এই একাডেমীখন বৰ্তমান তেওঁৰ বোৱাৰী শোভা সিনহা আৰু পুত্ৰ সুধীৰ কুমাৰ সিনহাই পৰিচালনা কৰি আছে ভাৰতৰ বিহাৰ ৰাজ্যৰ মুজ্জাফৰপুৰত জন্মগ্ৰহণ কৰা বিন্ধ্যবাসিনী দেৱীয়ে মৈথিলি, ভোজপুৰী আৰু মগহী লোকসংগীতত বিশেষজ্ঞতা লাভ কৰিছিল বিবাহ গীত"  ". . 2015.  14  2015. নামৰ এখন চিনেমাত ছোটে দুলহা কে নামৰ জনপ্ৰিয় গীত এটাও গাইছিল আৰু তেওঁৰ বহু গীত চিডি ফৰ্মেটত মুক্তি পাইছে   2.  -     . 2010.  0086.   .  -     . 2010.  00236."". . 2015.  14  2015.

ভাৰত চৰকাৰে ১৯৭৪ চনত তেওঁক চতুৰ্থ সৰ্বোচ্চ ভাৰতীয় অসামৰিক বঁটা পদ্মশ্ৰী প্ৰদান কৰে সংগীত নাটক অকাডেমীয়ে ১৯৯১ চনত তেওঁক তেওঁলোকৰ বাৰ্ষিক বঁটা প্ৰদান কৰে.   . 2015.      4  2016.  14  2015."     ".  . 18  2006.  14  2015. ইয়াৰ পিছত ২০০৬ চনত একাডেমী ফেল'শ্বিপ প্ৰদান কৰা হয়  (2007).    2005.   . . 2813.  9788178354347. ১৯৯৮ চনত তেওঁ মধ্যপ্ৰদেশ চৰকাৰৰ পৰা অহিল্যা বাই বঁটা লাভ কৰে  ২০০৬ চনৰ ১৮ এপ্ৰিলত ৮৬ বছৰ বয়সত কংকৰবাগ বাসগৃহত বিন্ধ্যবাসিনী দেৱীৰ মৃত্যু হয় 

শেদেৱেশ্বৰ চন্দ্ৰ বাৰ্মাৰ সৈতে তেওঁ বিবাহপাশত আবদ্ধ হয়, আৰু দুজন পুত্ৰ আৰু এগৰাকী কন্যা সন্তান জন্ম হয় 

তথ্যসূত্ৰ

শ্ৰেণী:কণ্ঠশিল্পী শ্ৰেণী:লোকগীত শ্ৰেণী:গায়িকা
বিন্ধ্যাৱলী (সংস্কৃত: , ৰোমানীকৃত: ) আশ্ৰমা, বালিকা বা চাৰুথি নামেৰেও জনাজাত হিন্দু পৌৰাণিক কাহিনীত বৰ্ণনা কৰা অসুৰ ৰজা মহাবলিৰ পত্নী৷ হিন্দু গ্ৰন্থ অনুসৰি বিন্ধ্যাৱলীৰ দুজন পুত্ৰ বাণাসুৰ আৰু নমসুকে ধৰি এশজন সন্তান আছিল, লগতে ৰত্নমালা নামৰ এগৰাকী কন্যা আছিল

কিংবদন্তি
হিন্দু পৰম্পৰা অনুসৰি বিৰোচনৰ পুত্ৰ আৰু প্ৰহ্লাদৰ নাতি মহাবলি এজন অসুৰ ৰজা আছিল মহাবলিৰ পত্নী বিন্ধ্যাৱলী হিমবতৰ কন্যা বুলি চিনাক্ত কৰা হৈছে কিছুমান বিৱৰণীত উল্লেখ কৰা হৈছে যে বিন্ধ্যাৱলীয়ে মহাবলিৰ প্ৰতি এগৰাকী গুণী আৰু সহায়কাৰী পৰিয়ালৰ নাৰীৰ গুণৰ উদাহৰণ দাঙি ধৰিছিল

বিন্ধ্যাৱলী হিন্দু শাস্ত্ৰত কিছু কম উল্লেখিত ব্যক্তিত্ব বৰ্ণনাত বিন্ধ্যাৱলীক সুন্দৰ আৰু দয়ালু হিচাপে চিত্ৰিত কৰা হৈছে, যিয়ে সকলো জীৱৰ প্ৰতি মমতাময় স্বভাৱ প্ৰদৰ্শন কৰে কিছুমান আখ্যানত আৰু কোৱা হৈছে যে মহাবলি-বিন্ধ্যাৱলী দম্পতীৰ যুগ্ম জীৱনৰ ফলত প্ৰখ্যাত বাণাসুৰ আৰু নমসুকে ধৰি এশজন পুত্ৰৰ জন্ম হৈছিল মহাবলিৰ আদৰ্শ পত্নী হিচাপে বিন্ধ্যাৱলীয়ে নিজৰ সকলো এশ পুত্ৰৰ মাজত নিজৰ মৰম সমানে বিতৰণ কৰা বুলি কোৱা হয় পুৰাণৰ মতে বিন্ধ্যাৱলীয়ে মহাবলিৰ ককাক প্ৰহ্লাদৰ প্ৰতি অতিশয় শ্ৰদ্ধা প্ৰদৰ্শন কৰিছিল এসময়ত বিন্ধ্যাৱলীয়ে বানাসুৰক কৃষ্ণৰ ক্ৰোধৰ পৰা ৰক্ষা কৰিছিল বুলিও বিশ্বাস কৰা হয়

তথ্য সংগ্ৰহ

শ্ৰেণী:হিন্দু কিংবদন্তি
দেৱী বিপত্তাৰিণী

বিপত্তাৰিণী বা বিপদতাৰিণী এগৰাকী হিন্দু দেৱী এইগৰাকী দেৱী বাংলাদেশ, পশ্চিম বংগ, উৰিষ্যা, অসম আৰু ইয়াৰ সমীপৱৰ্তী অঞ্চল সমূহত পূজিত তেওঁ দেৱী সংকটতাৰিণীৰ সৈতে সম্পৰ্কিত এইগৰাকী দেৱীক দুৰ্গা দেৱীৰ ১০৮টা অৱতাৰৰ মাজৰ এটা স্বৰূপ বুলি কোৱা হয় বিপদ মুক্ত হ'বৰ বাবে ভক্তই এইগৰাকী দেৱীৰ পূজা কৰে দেৱীৰ সৈতে সংযুক্ত বিভিন্ন আখ্যান আদি তেওঁৰ বাৰ্ষিক পূজাৰ সময়ত পাঠ কৰা হয় মহিলা সকলে দেৱীৰ নামত দ্বিতীয়া আৰু দশমী, আষাড় মাহৰ শুক্ল পক্ষৰ দ্বিতীয়ৰ পৰা দশম দিনৰ ভিতৰত বিশেষকৈ মংগল আৰু শনিবাৰে বিপদতাৰিণী ব্ৰত পালন কৰে তেওঁৰ আখ্যান সমূহে দেৱীৰ নামক প্ৰতিনিধিত্ব কৰে বিপদ-তাৰিণী শব্দটোৰ অৰ্থ হৈছে বিপদৰ ত্ৰাণ কৰ্তা বা বিপদ মুক্ত কৰোঁতা
কিংবদন্তি
দেৱী বিপদতাৰিণীৰ পূজা(ৰীতি-নীতিৰ উপাসনা)ৰ এক মুখ্য অংশ হৈছে মহিলাসকলে কৰা এক ব্ৰত (শপত) এই ব্ৰত দেৱীৰ কিংবদন্তি বৰ্ণনা কৰাৰ পিছত বা তাৰ আগতে ৰখা হয় কিংবদন্তীটোৰ উৎপত্তি বিষ্ণুপুৰ(বৰ্তমানৰ পশ্চিম বংগত) বুলি জনা যায় খ্ৰীষ্টীয় সপ্তম শতিকাৰ পৰা ১৯ শতিকাৰ ভিতৰত মাল্লা ৰজাসকলৰ সময়ত মাল্লাহুম ৰাজ্যৰ আসন যিবাগদী জাতিৰ (বৰগা ক্ষত্ৰিয়) হাতত আছিল ৰাণীৰ মোচি জাতিৰ এজন বন্ধু আছিল যিয়ে গোমাংস খাইছিল ৰাণীয়ে এইকথা জানি আতংকিত হৈ পৰে, কৌতূহলৰ বশৱৰ্তী হৈ ৰাণীয়ে এই গোমাংস চাব বিচাৰিলে এদিন ৰাণীয়ে তেওঁৰ বান্ধৱীক এই মাংস আনি তেওঁক দেখুৱাবলৈ কৈছিল ধাৰ্মিক হিন্দু ৰজাৰ ক্ৰোধৰ ভয়ত প্ৰথমতে তেওঁ অস্বীকাৰ কৰিছিল যদিও পিছত তেওঁ ৰাণীৰ অনুৰোধ পালন কৰিছিল ৰাণীৰ সৈতে বিশ্বাসঘাতকতা হয় আৰু ক্ৰোধত অগ্নিসম ৰজাই তেওঁক হত্যা কৰিবলৈ দৌৰি আহে উপায়ন্তৰ হৈ ৰাণীয়ে মাংসখিনি তেওঁৰ কাপোৰ তলত লুকুৱাই ৰাখিছিল আৰু দেৱী দুৰ্গাক সহায়ৰ বাবে প্ৰাৰ্থনা কৰিছিল পৰৱৰ্তী সময়ত যেতিয়া ৰজাই তেওঁ কাপোৰ বোৰ ফালি তাৰ তলত কি লুকুৱাই ৰাখিছিল বুলি চাব খুজিছিল, তেতিয়া তেওঁ ৰাণীৰ কাপোৰৰ তলত দেখিছিল যে তাত এটা ৰঙা জবা ফুল আছিল আজিও দেৱীৰ পূজা নাৰীৰ ৰীতি-নীতিৰ অংশ হৈ আছে আৰু পাৰিবাৰিক সংকটৰ সময়ত দেৱীৰ আশীৰ্বাদৰ বাবে এই পূজা কৰা হয় 

নিৰ্দিষ্ট সংকটৰ সময়ত আহ্বান কৰা দুৰ্গাৰ আন কিছুমান ৰূপৰ দৰে, বা পৰিয়ালৰ এজন ৰুগীয়া সদস্যক সহায় কৰিবলৈ দেৱী বিপদতৰিণীকো "আৰোগ্যতাৰ দেৱী" বুলি প্ৰাৰ্থনা কৰা হয়  এই অঞ্চলটোৰ বেছিভাগ মন্দিৰৰ ধৰ্মীয় বৰ্ষপঞ্জিৰ বাৰ্ষিক বিপদতৰিণী-পূজা এক গুৰুত্বপূৰ্ণ অনুষ্ঠান 

পূঁজন
দেৱী পূজাৰ উদযাপন স্থান বিশেষে চাৰি দিনধৰি চলে প্ৰথম দিনটো দেৱীৰ আৰাধনা("উপাসনা")ৰ দিন অন্যান্য দিন সমূহত পূজা অনুষ্ঠানত বিভিন্ন শিল্পী আদিয়ে পৰম্পৰাগত বাংলা লোকগীত, ভজন আৰু কীৰ্তন পৰিবেশন কৰে চতুৰ্থ দিনা পৰম্পৰাগত পদ্ধতিৰে দেৱীৰ বিসৰ্জন কাৰ্য সমাপন কৰি দেৱীক পানীত নিমজ্জিত কৰা হয় 

বিপদতাৰিণী পূজাত পূজাৰ দিনা বেছিভাগ মহিলাই পালন কৰা উপবাসৰ দৰে বহুতো ৰীতি-নীতি অন্তৰ্ভুক্ত আছে মণিবন্ধত ৰঙা ৰঙৰ সূতা বা ধাগা বান্ধি দিয়াটোও এক গুৰুত্বপূৰ্ণ ৰীতি এই ধাগা হৈছে পূজাৰ অনুষ্ঠানত বিভিন্ন ৰীতি-নীতিৰ জৰিয়তে পবিত্ৰ বুলি গণ্য কৰা এক প্ৰকাৰৰ সূতা

তথ্যসূত্ৰ

শ্ৰেণী:হিন্দু দেৱী
বিপদৰ বন্ধু () হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ সংকলন কিতাপখন প্ৰকাশ কৰিছে ষ্টুডেণ্টচ ষ্ট'ৰচ প্ৰকাশনে ২০০৩ চনৰ নৱেম্বৰ মাহত প্ৰথম প্ৰকাশ হোৱা কিতাপখনে ২০১৭ চনলৈকে মুঠ পাঁচটা সংস্কৰণ লাভ কৰিছেএই কিতাপখন লেখকে ডাঃ প্ৰণয় ফুকনলৈ আগবঢ়াইছে

বিৱৰণ
কিতাপখনত মুঠ ১১ টা ভিন্নস্বাদৰ প্ৰবন্ধ আছেসেইকেইটা হ'ল এটা সুন্দৰ জীৱন; ষ্টইক দৰ্শনৰ শিক্ষা;অভয়-মন্ত্ৰ;আধুনিক বিষাদ; স্মৃতি-সুধা;সুখৰ বিষয়ে আৰু এখন ৰচনা; উভয় সংকট; মোৰ জীৱনত নৱকান্ত বৰুৱা; কনেঙৰ কলাফুল আৰু সৰিয়হ ফুল; কেৱল নিজৰ কাৰণেও লিখিব পাৰি; শেষ সম্পাদকীয় নাথানিয়েল হথৰ্নৰ কাল্পনিক কাহিনীৰ উজ্জ্বল আশাবাদৰ পৰা বেঞ্জামিন কনষ্টানৰ বাস্তৱ জীৱনৰ ভয়ঙ্কৰ নিৰাশাবাদলৈ, ষ্টইক দৰ্শনৰ যন্ত্ৰণা-জয়ৰ মন্ত্ৰৰ পৰা ৱাল্টাৰ ৰালেৰ বাস্তৱ জীৱনৰ মৃত্যু-ভয় জয়ৰ অভয়-মন্ত্ৰলৈ বৰগোহাঞিৰ বিপদৰ বন্ধু এক বিচিত্ৰ অন্বেষণ 

লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়   . ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়

তথ্যৰ উৎস

লগতে চাওক
আত্ম দীপো ভৱ
উচ্চাকাংক্ষা
মোৰ প্ৰিয় মানুহ ছক্ৰেটিছ
অন্তহীন প্ৰেৰণাৰ উৎস লুই পেষ্টিঅৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
বিপন্ন প্ৰজাতি  বা বিলুপ্তপ্ৰায় প্ৰজাতি হৈছে প্ৰকৃতিত বিলুপ্ত হোৱাৰ সম্ভাৱনা থকা কিছুমান জীৱ প্ৰজাতি যিবোৰক আন্তৰ্জাতিক প্ৰকৃতি আৰু প্ৰাকৃতিক সম্পদ সংৰক্ষণ সংঘই () ৰঙা তালিকাত অন্তৰ্ভুক্ত কৰিছে "বিপন্ন" হৈছে 'ৰ বন্য জীৱসমষ্টিৰ সংৰক্ষণ স্থিতি সম্পৰ্কীয় পৰিকল্পনাত ঘোৰ সংকটজনক ()ৰ পাছতেই স্থান প্ৰাপ্ত দ্বিতীয় বৃহৎ বিভাগ 

২০১২ চনৰ আই ইউ চি এন ৰঙা তালিকাত সমগ্ৰ বিশ্বৰ ৩০৭৯টা প্ৰাণী আৰু ২৬৫৫টা উদ্ভিদ প্ৰজাতিক বিপন্ন () হিচাপে অন্তৰ্ভুক্ত কৰা হৈছিল ১৯৯৮ চনত এই সংখ্যা আছিল ক্ৰমে, ১১০২ আৰু ১১৯৭ 

বহু ৰাষ্ট্ৰই সংৰক্ষণ-নিৰ্ভৰ প্ৰজাতিসমূহৰ সুৰক্ষাৰ বাবে আইন প্ৰণয়ন কৰিছে: যেনে, চিকাৰ নিষিদ্ধকৰণ 

আই ইউ চি এন ৰঙা তালিকা
আই ইউ চি এন ৰঙা তালিকাৰ অন্তৰ্গত বিভাগসমূহৰ লৈখিক চিত্ৰ 

প্ৰকৃতি সংৰক্ষণৰ আন্তঃৰাষ্ট্ৰীয় সংস্থা (, অস্থায়ীভাৱে বিশ্ব সংৰক্ষণ সংস্থা ১৯৯০-২০০৮)দ্বাৰা প্ৰকাশিত ৰঙা তালিকাৰ অন্তৰ্গত বিভাগসমূহ:

কম সংকটজনক বিভাগ২০০১ বিভাগ আৰু মানদণ্ড(সংস্কৰণ ৩.১)বিৱৰণ: 3.1  .ন্যূনতম সংকটজনক (  ), সকলোতকৈ কম সংকটগ্ৰস্ত সহজে আৰু বিস্তৃত ক্ষেত্ৰত দেখা যোৱা প্ৰজাতিবোৰ এই বিভাগৰ অন্তৰ্গত : 3.1  .সংকটাসন্ন (  ), অদূৰ ভবিষ্যতে সংকটগ্ৰস্ত হৈ পৰাৰ প্ৰৱণতা দেখা গৈছে বৰ্তমান ৰঙা তালিকাৰ অন্তৰ্ভুক্ত নহয়সংৰক্ষণ নিৰ্ভৰ (), বিশেষ আৱাস বা বিশেষ শ্ৰেণীৰ জীৱ যিবোৰ বিশেষ পৰিকল্পনা অনুহৰি সংৰক্ষণ কৰা হৈছে, অন্যথা সংকটজনক বিভাগত অন্তৰ্ভুক্ত হোৱাৰ সম্ভাৱনা আছে 

সংকটজনক বিভাগ২০০১ বিভাগ আৰু মানদণ্ড(সংস্কৰণ ৩.১)বিৱৰণ: 3.1  .অসুৰক্ষিত (), প্ৰকৃতিত বিপন্ন হৈ পৰাৰ সম্ভাৱনা আছে : 3.1  .বিলুপ্তপ্ৰায় (), প্ৰকৃতিত বিলুপ্ত হোৱাৰ সম্ভাৱনা আছে : 3.1  .ঘোৰ সংকটজনক (), প্ৰকৃতিত বিলুপ্ত হোৱাৰ তীব্ৰ সম্ভাৱনা আছে 

অন্যান্য বিভাগ২০০১ বিভাগ আৰু মানদণ্ড(সংস্কৰণ ৩.১)বিৱৰণ: 3.1  .অৰণ্যত বিলুপ্ত (), বন্য পৰিবেশত বা মূল আবাসত এই প্ৰজাতিৰ কোনো সদস্য জীয়াই থকা নাই চিৰিয়াখানা অথবা আবদ্ধ পৰিবেশত অতি কমসংখ্য সদস্য জীয়াই আছে :  .অপৰিমিত তথ্য (), কোনটো বিভাগৰ অন্তৰ্ভুক্ত হব, সেই সম্পৰ্কীয় প্ৰয়োজনীয় তথ্য-পাতি নাই :  .অমূল্যাঙ্কিত (), আই ইউ চি এনৰ দ্বাৰা এতিয়ালৈ কোনো মূল্যাঙ্কণ হোৱা নাই : 3.1 .সংকটাসন্ন (), ঘোৰ সংকটজনক বিভাগৰ এটা উপ-বিভাগ : 3.1 .অৰণ্যত সংকটাসন্ন (), ঘোৰ সংকটজনক বিভাগৰ এটা উপ-বিভাগ ন্যূনতম সংকটাসন্ন (), আই ইউ চি এনৰ হালধীয়া তালিকাৰ এটা বিভাগ সংকটাসন্ন বিভাগৰ এটা উপ-বিভাগ : 3.1  .বিলুপ্ত (), এই প্ৰজাতিৰ কোনো সদস্য জীয়াই থকা নাই 

চিত্ৰ সম্ভাৰ

লগতে চাওক
 
 
  
  
    
   
 - 
 
  
  
   
 - 
   
   
      :       (1967 )
      
       
         
 
   
  
       
 --
  
          
 
    ()
      ()

 গ্ৰন্থ পঞ্জী 

 , . . 2006. "'  ".
 , .,  , . (2005, ).  ,      , 3(4), 179.
 , . ., , ., , ., , . .,  , . . (2005,  8).         ,             , 102(6), 1963-1967.
 , . .,  , . . (2005, ).     " ",      , 3(6), 332-337.
 , . (2006,  5).  ,  , 170(6), 92.
 , . .,   . . (2008, ).          ?      , 3(8), 414-420.
 , . " ."    . . .      . 4 . :  , 2008.  . .
 ,  . " ."   .  , 2011.
 " ."  :    . : , 2010.

তথ্য সংগ্ৰহ

বাহ্যিক সংযোগ
                 
      
              ,    .
          
 :.

শ্ৰেণী:জীৱৰ সংৰক্ষণ স্থিতি
বিপন্ন সময় () হৈছে অসমৰ সাহিত্যিক, ঔপন্যাসিক মেদিনী চৌধুৰীৰ দ্বাৰা লিখিত এখনি উল্লেখযোগ্য উপন্যাস উপন্যাসখনৰ বিষয়বস্তু হৈছে ইতিহাস-সচেতনতা আৰু ইতিহাস বিশ্লেষণ উল্লেখযোগ্য যে, বিশেষ উপন্যাসখনৰ বাবে ঔপন্যাসিক মেদিনী চৌধুৰীয়ে ১৯৯৯ চনত অসমীয়া ভাষাৰ সাহিত্য অকাডেমি বঁটা লাভ কৰিছিল

গ্ৰন্থকাৰৰ চমু পৰিচয়

মেদিনী চৌধুৰী অসমৰ এগৰাকী বিশিষ্ট সাহিত্যিক তেখেতৰ ৰচনাসমূহৰ ভিতৰত প্ৰধানকৈ আছে উপন্যাস, জীৱনীমূলক উপন্যাস, বুৰঞ্জীমূলক গ্ৰন্থ, ভ্ৰমণ কাহিনী আৰুজন প্ৰব্ৰজন, সাহিত্য চিন্তা, ছাত্ৰ আন্দোলন আদি বিভিন্ন বিষয় সম্পৰ্কীয় প্ৰবন্ধ বিষ্ণুপ্ৰসাদ ৰাভাৰ জীৱন আৰু আদৰ্শৰে সমৃদ্ধ জীৱনভিত্তিক উপন্যাস ফেৰেংগাদাও মেদিনী চৌধুৰীৰ উল্লেখযোগ্য সৃষ্টি

উপন্যাসৰ সংক্ষিপ্ত বিৱৰণ
গ্ৰন্থখনত ঊনবিংশ আৰু বিংশ শতিকাৰ অসম আৰু অসমে মুখামুখি হোৱা সমস্যাবোৰৰ বিৱৰণভিত্তিক কথন সন্নিৱিষ্ট হৈছে বুৰঞ্জীৰ ঘটনাৱলীক কাহিনীৰ দ্বাৰা সংযুক্তকৰণৰ চেষ্টা এটা এই উপন্যাসত পৰিলক্ষিত হয় সংশয় আৰু দ্বিধাগ্ৰস্ততাত আবদ্ধ নতুন পুৰুষে কেনেধৰণৰ কৌতূহলৰে বিগত সময়ছোৱাক চাইছে, তাৰো এখন সম্যক ছবি গ্ৰন্থখনত উপস্থাপিত হৈছে

বঁটা আৰু সন্মান
মেদিনী চৌধুৰীৰ এই গ্ৰন্থখনে ১৯৯৯ চনত সাহিত্য অকাডেমি বঁটা লাভ কৰিবলৈ সক্ষম হৈছিল

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
শ্ৰেণী:সাহিত্য অকাডেমি বঁটা প্ৰাপ্ত অসমীয়া গ্ৰন্থ
শক্তিৰ বিপাকৰ অন্যতম মুখ্য মাধ্যম ''বুছ " (এডিন'চিন ট্ৰাইফছফেট) গঠন
বিপাক  হৈছে কোনো জীৱৰ দেহত সংঘটিত সমষ্ট ৰাসায়নিক বিক্ৰিয়া

বিপাক ২ প্ৰকাৰ বিশ্লেষণ বা কেটাবলিক, যি বৃহৎ জৈৱ পদাৰ্থক ক্ষুদ্ৰ ক্ষুদ্ৰ অংশলৈ বিভক্ত কৰে আৰু সংশ্লেষণ বা এনাবলিক, যি অসংখ্য ক্ষুদ্ৰ অংশ সংযুক্ত কৰি বৃহৎ পদাৰ্থৰ গঠন কৰে, যেনে প্ৰ'টিন আৰু নিউক্লিক এচিড

বিপাকত সংঘটিত ক্ৰিয়া-বিক্ৰিয়াই বিপাকীয় পথ অনুসৰণ কৰে, য'ত এটা ৰসায়ন উৎসেচকৰ সহায়ত বিভিন্ন শ্ৰেণীৰ মাধ্যমেদি অন্য এটা ৰসায়নলৈ ৰূপান্তৰিত হয় বিপাকৰ বাবে উৎসেচকৰ আবশ্যক

কোনো উপাদান জীৱৰ বাবে পুষ্টিকৰ নে বিষাক্ত সেইটো বিপাকীয় পথে নিৰ্ধাৰণ কৰে উদাহৰণস্বৰূপে, কিছুমান প্ৰকোষকেন্দ্ৰী জীৱই হাইড্ৰ'জেন ছালফাইডক পুষ্টি হিচাপে ব্যবহাৰ কৰে, যদিও এই গেছ প্ৰাণীৰ বাবে ক্ষতিকৰ        -     39  23589 1998 9328649 10.10160065-2911(08)60018-1     9780120277391 বিপাকৰ গতি, হাৰে এটা জীৱক কিমান খাদ্যৰ প্ৰয়োজন তাক নিৰ্ধাৰণ কৰে

বিপাকৰ এটা আকৰ্ষণীয় বৈশিষ্ট্য হ'ল বিভিন্ন প্ৰজাতিৰ মাজত মৌলিক বিপাকীয় পথ আৰু উপাদান একে হয় উদাহৰণস্বৰূপে চাইট্ৰিক এচিড চক্ৰৰ  নামে পৰিচিত কাৰ্বক্সিলিক এচিড যি ক্ষুদ্ৰাতিক্ষুদ্ৰ  ৰ দৰে এককোষী জীৱৰ পৰা হাতীৰ দৰে বৃহৎ জীৱৰ মাজতো পোৱা যায় এই আকৰ্ষণীয় মিলৰ কাৰণেই বিৱৰ্তনৰ ইতিহাসত ইয়াৰ প্ৰাচীন পদাৰ্পণ

 প্ৰধান জৈবৰসায়নিক 
250ট্ৰাই আচাইলগ্লিচাৰল লিপিডৰ গঠন

প্ৰাণী, উদ্ভিদৰ গঠনৰ অধিকাংশই এমিন' এচিড, কাৰ্ব'হাইড্ৰেট আৰু লিপিডৰ অণুৰ দ্বাৰা গঠিত এই ৰসায়নবোৰ জীৱনৰ বিপাকীয় ক্ৰিয়া-বিক্ৰিয়াৰ বাবে অত্যাৱশকীয়, সংশ্লেষণৰ মাধ্যমত কোষ আৰু কলাৰ তৈয়াৰ কৰে বা বিশ্লেষণৰ মাধ্যমত শক্তিৰ উৎস হিচাপে ব্যবহাৰ কৰে এই উপাদানবোৰ একত্ৰিত হৈয়ে প্ৰ'টিনৰ দৰে বহুযোগী তৈয়াৰ কৰে
অনুৰ প্ৰকাৰএকযোগী গঠনৰ নামবহুযোগী গঠনৰ নামবহুযোগীৰ উদাহৰণএমিন' এচিডএমিন' এচিডপ্ৰ'টিন (বা বহুপেপ্টাইড)আঁহযুক্ত প্ৰ'টিন আৰু গোলাকাৰ প্ৰ'টিনশৰ্কৰাএক শৰ্কৰাবহু শৰ্কৰাস্বেতসাৰ, গ্লাইক'জেন আৰু চেলুল'জনিউক্লিক এচিডনিউক্লিঅ'টাইডবহুনিউক্লিঅ'টাইডডি এন এ আৰু আৰ এন এ

তথ্য সংগ্ৰহ

শ্ৰেণী:শৰীৰতত্ত্ব
বিপাশা বসু সিং গ্ৰোভাৰ (; জন্ম: ৭ জানুৱাৰী ১৯৭৯)3 এগৰাকী ভাৰতীয় অভিনেত্ৰী আৰু প্ৰাক্তন মডেল মূলতঃ হিন্দী ছবিৰ কামৰ বাবে পৰিচিত বিপাশাই তামিল, তেলেগু, বঙালী আৰু ইংৰাজী ছবিতো অভিনয় কৰিছে বসুৱে এটা ফিল্মফেয়াৰ বঁটাকে ধৰি অসংখ্য বঁটা আৰু স্বীকৃতি লাভ কৰিছে তেওঁক বিশেষকৈ থ্ৰিলাৰ আৰু হৰৰ ছবিত অভিনয়ৰ বাবে জনা যায় কেইবাটাও আইটেম নম্বৰৰ বাবে তেওঁক প্ৰায়ে প্ৰচাৰ মাধ্যমত যৌনতাৰ প্ৰতীক আৰু উত্তেজনাৰ ৰাণী হিচাপে উল্লেখ কৰা হয়

দিল্লীত জন্মগ্ৰহণ কৰি কলকাতাত ডাঙৰ-দীঘল হোৱা বসুৱে ফেশ্বন মডেল হিচাপে সফল কেৰিয়াৰ গঢ়িবলৈ সক্ষম হয় তাৰ পিছত তেওঁ চলচ্চিত্ৰত অভিনয়ৰ প্ৰস্তাৱ লাভ কৰিবলৈ আৰম্ভ কৰে থ্ৰিলাৰ ছবি আজনবীৰ (২০০১) জৰিয়তে তেওঁ চলচ্চিত্ৰত আত্মপ্ৰকাশ কৰে এই ছবিখনত অভিনয়ৰ বাবে তেওঁ শ্ৰেষ্ঠ নবাগতাৰ ফিল্মফেয়াৰ বঁটা লাভ কৰে বসুৰ প্ৰথম মুখ্য চৰিত্ৰ আছিল থ্ৰিলাৰ ছবি ৰাজত (২০০২), যাৰ বাবে তেওঁ শ্ৰেষ্ঠ অভিনেত্ৰীৰ ফিল্মফেয়াৰ বঁটাৰ মনোনয়ন পাইছিল যৌনগন্ধী থ্ৰিলাৰ জিছম (২০০৩), ভাল উপাৰ্জন কৰা ছবি ন' এণ্ট্ৰি (২০০৫) আৰু ধূম ২-ত (২০০৬) বিপাশাই মুখ্য চৰিত্ৰত অভিনয় কৰে

বিপাশাৰ আন ব্যৱসায়িকভাৱে সফল ছবিসমূহৰ ভিতৰত আছে ড্ৰামা ছবি কৰ্পৰেট (২০০৬); কমেডী ছবি ফিৰ হেৰাফেৰী (২০০৬) আৰু অল দ্য বেষ্ট: ফান বিগিনছ্ (২০০৯); একচন থ্ৰিলাৰ ৰেচ (২০০৮); ৰোমান্টিক কমেডী বচনা এ হাছিনো (২০০৮) আদি ২০১০ৰ দশকত তেওঁ মূলতঃ থ্ৰিলাৰ ছবি- ৰাজ থ্ৰীডি (২০১২),আত্মা (২০১৩), ক্ৰিয়েচাৰ থ্ৰীডি (২০১৪) আৰু এলনত (২০১৫) অভিনয় কৰিছিল ইয়াৰ পিছত বিৰতি; বিৰতিৰ সময়চোৱাৰ তেওঁৰ একমাত্ৰ অভিনয় আছিল ৱেব ছিৰিজ ডেঞ্জাৰাছ (২০২০)

ছবিত অভিনয় কৰাৰ উপৰিও ফিটনেছ অনুৰাগী বসুৱে কেইবাটাও ফিটনেছ ভিডিঅত অভিনয় কৰিছে ২০১৫ চনত হৰৰ ধাৰাবাহিক ডৰ সবকো লগাতা হ্যায়ৰ তেওঁ হোষ্ট আছিল জন আব্ৰাহামৰ সৈতে হাই-প্ৰফাইল সম্পৰ্কৰ পিছত ২০১৬ চনত বসুৱে অভিনেতা কৰণ সিং গ্ৰোভাৰক বিয়া কৰায় দম্পত্তিহালৰ এটা সন্তান আছে
প্ৰাৰম্ভিক জীৱন আৰু মডেলিং
১৯৭৯ চনৰ ৭ জানুৱাৰীত দিল্লীৰ এটা বঙালী পৰিয়ালত বিপাশা বসুৰ জন্ম হয় তেওঁৰ দেউতাক হীৰক বসু এজন চিভিল ইঞ্জিনিয়াৰ আৰু মাক মমতা এগৰাকী গৃহিণী তেওঁক বায়েক বিদিশা আৰু ভনীয়েক বিজয়েতা

দিল্লীত বিপাশাই আঠ বছৰ বয়সলৈকে নেহৰু প্লেচৰ পাম্পোছ এনক্লেভত বাস কৰিছিল আৰু এপিজয় হাইস্কুলত অধ্যয়ন কৰিছিল তাৰ পিছত তেওঁৰ পৰিয়াল কলকাতালৈ স্থানান্তৰিত হয় আৰু বিধাননগৰত অৱস্থিত গংগাবক্স কানোৰিয়া বিদ্যমন্দিৰত অধ্যয়ন কৰে স্কুলত তেওঁক ছোৱালী দলপতি হিচাপে নিযুক্তি দিয়া হৈছিল আৰু তেওঁৰ নিৰ্দেশ দিব পৰা ব্যক্তিত্বৰ বাবে তেওঁক মৰমেৰে লেডী গুণ্ডা আখ্যা দিয়া হৈছিল

১৯৯৬ চনত কলকাতাৰ এখন হোটেলত মডেল মেহৰ জেচিয়া ৰামপালে বিপাশাক দেখা পায় আৰু তেওঁ মডেলিং কৰিবলৈ পৰামৰ্শ দিয়ে সেই বছৰতে তেওঁ ফৰ্ডৰ দ্বাৰা আয়োজিত গডৰেজ চিন্থল ছুপাৰমডেল প্ৰতিযোগিতাত অংশগ্ৰহণ কৰি জয়ী হয় আৰু মিয়ামীত অনুষ্ঠিত হোৱা ফৰ্ড মডেলছ ছুপাৰমডেল অফ দ্য ৱৰ্ল্ড প্ৰতিযোগিতাত ভাৰতক প্ৰতিনিধিত্ব কৰে89 পিছলৈ তেওঁ তেতিয়াৰ প্ৰেমিক ডিনো মৰিয়াৰ সৈতে কেলিডাৰ বিজ্ঞাপনত অভিনয় কৰিছিল; বিজ্ঞাপনটো যথেষ্ঠ পৰিমাণে যৌন উত্তেজক আছিল বুলি তেতিয়া বিতৰ্কও হৈছিল আৰু কিছুমান লোকে তেওঁৰ ঘৰৰ বাহিৰত প্ৰতিবাদ কৰিছিল কেইবাখনো আলোচনীৰ বেটুপাত শুৱনি কৰা বিপাশাই কৈশোৰৰ শেষলৈ চলচ্চিত্ৰত প্ৰবেশ নকৰালৈকে ফেশ্বন মডেলিঙ অব্যাহত ৰাখিছিল

তথ্যউৎস

বাহ্যিক সংযোগ

     
 
 

শ্ৰেণী:ফিল্মফেয়াৰ বঁটা বিজয়ী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
বিপাশা বৰা () হৈছে এগৰাকী অসমীয়া গল্পকাৰ 

জন্ম
১৯৮৬ চনত যোৰহাটৰ সৰু চৰাই চাহ বাগিছাত বিপাশা বৰাৰ জন্ম হয়

শিক্ষা
স্নাতক পৰ্যন্ত তেওঁ শিক্ষা যোৰহাটত কৰিছিল যোৰহাটৰ চৰকাৰী উচ্চতৰ মাধ্যমিক বহুমুখী বালিকা মহাবদ্যালয়ৰ পৰা ইতিহাস সন্মানীয় বিষয় হিচাপে লৈ স্নাতকত উত্তীৰ্ণ হয় পাছত তেওঁ তেজপুৰ বিশ্ববিদ্যালয়ৰ পৰা সংস্কৃতি অধ্যয়ন বিভাগৰ পৰা স্নাতকোত্তৰ পাছ কৰে

সাহিত্যৰাজি
তেওঁ সৰুৰে পৰা গল্প,কবিতা আদি লিখিবলৈ আৰম্ভ কৰে তেখেতৰ প্ৰথমখন গল্পপুথি হৈছে মৌ-মাখি সাম্ৰাজ্য তেখেতৰ প্ৰথম প্ৰকাশিত উপন্যাস হ'ল 'জাকাৰান্দা'৷(বনলতা,২০২৩)

বঁটা আৰু সন্মান
মৌ-মাখি সাম্ৰাজ্য নামৰ গল্পপুথিৰ বাবে বিপাশা বৰাই ২০১৮ চনত সাহিত্য অকাডেমিৰ যুৱ পুৰস্কাৰ লাভ কৰে
জাকাৰান্দা উপন্যাসৰ বাবে ২০২৩ বৰ্ষৰ অক্টোবৰ মাহত"গোলাপ চন্দ্ৰ বৰা সোঁৱৰণী উপন্যাস বঁটা" লাভ কৰে৷

 তথ্যসূত্ৰ 

শ্ৰেণী:অসমীয়া সাহিত্যিক
শ্ৰেণী:সাহিত্য অকাডেমি যুৱ পুৰস্কাৰ বিজয়ী
শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
বিপুল খাটনিয়াৰ (জন্ম: ১৯৫৩-২০২১ ) () আছিল অসমৰ এগৰাকী গল্পকাৰ, প্ৰবন্ধকাৰ আৰু অনুবাদক তিনিমহীয়া অসমীয়া আলোচনী নতুন পৃথিৱীত গল্প লিখিবলৈ আৰম্ভ কৰা বিপুল খাটনিয়াৰ পৰৱৰ্তী পৰ্যায়ত অসমীয়া গল্প-সাহিত্যৰ এখন পৰিচিত মুখ হৈ উঠে৷ তেখেতৰ প্ৰথমখন গল্প-সংকলন খোজৰ শব্দ প্ৰকাশিত হৈছিল ১৯৮০ চনত৷ তেখেতৰ গল্পত সৰ্বসাধাৰণৰ সুখ-দুখৰ প্ৰতিবিম্ব ফুটি উঠে বুলি কোৱা হয়৷  খাটনিয়াৰৰ সাহিত্য-দৰ্শনত সমাজতান্ত্ৰিক বাস্তৱতা পৰিলক্ষিত হয়৷  তেখেত সত্তৰ দশকৰ শেষৰফালে আৰম্ভ হোৱা নতুন সাহিত্য পৰিষদৰ অন্যতম প্ৰতিষ্ঠাপক সংগঠক আছিল৷

সংক্ষিপ্ত জীৱনী
বিপুল খাটনিয়াৰৰ জন্ম হৈছিল ১৯৫৩ চনৰ ২৭ আগষ্টত ৷ পিতৃৰ নাম সিংহেশ্বৰ খাটনিয়াৰ আৰু মাতৃৰ নাম হেমলতা খাটনিয়াৰ৷ জন্মস্থান আছিল শিৱসাগৰ জিলাৰ শ'লগুৰি ৷ তেখেতে প্ৰাথমিক শিক্ষা গ্ৰহণ কৰে তিনিচুকীয়া জিলাৰ দেওশাল অঞ্চলত৷ ১৯৬৯ চনত শিৱসাগৰৰ বেজবৰুৱা হাইস্কুলৰ পৰা প্ৰাৰম্ভিক শিক্ষা গ্ৰহণ কৰা খাটনিয়াৰে ১৯৭৩ চনত কলেজীয়া শিক্ষা লয় শিৱসাগৰ কলেজৰ পৰা৷ পাছলৈ তেখেতে ১৯৭৫ চনত গুৱাহাটী বিশ্ববিদ্যালয়ৰ পৰা নৃতত্ত্ব আৰু ভূত্ত্বক বিষয়ত স্নাতকোত্তৰ ডিগ্ৰী অৰ্জন কৰে ৷ 

কৰ্মজীৱন
১৯৭৭ চনত সহকাৰী ভূতত্ববিদ হিচাপে ভূতত্ব আৰু খনি সঞ্চালকায়লয়ত চাকৰি জীৱন আৰম্ভ কৰা খাটনিয়াৰে ২০১৩ চনৰ ৩১ আগষ্টত সেই কৰ্মৰ পৰা অৱসৰ গ্ৰহণ কৰে৷ 

সাহিত্য অনুষ্ঠান নতুন সাহিত্য পৰিষদৰ লগত তেখেত জন্মলগ্নৰে পৰা জড়িত হৈ আছিল৷ দুটা কাৰ্যকাল তেখেতে ৰাজ্যিক সম্পাদকৰো দায়িত্ব পালন কৰিছে৷  পৰিষদৰ মুখপত্ৰ নতুন সাহিত্য খাটনিয়াৰে সম্পাদনা কৰিছিল৷ 

বিপুল খাটনিয়াৰে লিখা গল্পৰ সংখ্যা একাধিক৷ তদুপৰি তেখেতে কেইবাখনো গ্ৰন্থ সম্পাদনা কৰিছে ৷  অসমৰ সাহিত্য-সমালোচক অৰিন্দম বৰকটকীয়ে তেখেতৰ সাহিত্য-ৰচনাৰ কথা সুঁৱৰি কয় যে,- "তেখেতৰ শক্তিশালী, প্ৰত্যয়ী আৰু দায়বদ্ধ খোজৰ শব্দ অসমীয়া সাহিত্যত সদায় থাকি যাব৷"

সাহিত্যৰাজি
 গল্পৰ পুথি
 খোজৰ শব্দ, ১৯৮০
 চিনাকি মুখৰ ছবি, ১৯৯৫
 দখাৰ, ১৯৯৯
 তাই কাপোৰ নিপিন্ধে, ২০০২
 ভিন্ন জীৱন ভিন্ন কথকতা, ২০০৯
 চিনাকি মুখ অচিনাকি ছবি, ২০১০
 ঘঁৰিয়ালডাঙাৰ কথা, ২০১৬
 হাৱা ভাল চলা নাই, ২০২০

 সম্পাদিত পুথি
 মোৰ সপোনৰ সূৰ্যৰ মানুহ, হেমাংগ বিশ্বাস (পৰমানন্দ মজুমদাৰৰ সৈতে যুতীয়াভাৱে)
 সূৰ্য ঢকা মেঘ (২০০১)
 নিলিখা গল্প (২০০৯)
 সাহিত্য নিৰ্মাণ প্ৰসংগ (২০০৯)
 হেমাংগ বিশ্বাস (২০১২, পৰমানন্দ মজুমদাৰৰ সৈতে)
 ফুলকুমাৰী কলিতাৰ লোক-সাহিত্যৰ ৰহঘৰা ফকৰা যোজনা (দ্বিতীয় সংস্কৰণ, ২০১২)
 শমিক গিৰীশ চন্দ্ৰ (মদন মোহন চৌধুৰীৰ সৈতে, ২০১৪)
 স্মৃতিলেখা : অনিল ৰায়চৌধুৰী স্মাৰক গ্ৰন্থ (২০২১)
 অনিল ৰায়চৌধুৰী ৰচনাৱলী (২০২২) 

মৃত্যু
২০২১ চনৰ ৪ জুলাই তাৰিখে বিয়লি ৪ বাজি ৫৫ মিনিটত দিছপুৰ পলিক্লিনিকত সাহিত্যিক বিপুল খাটনিয়াৰৰ দেহাৱসান ঘটে৷ তেখেত দীৰ্ঘদিন ধৰি এক দুৰাৰোগ্য ৰোগত আক্ৰান্ত হৈ আছিল৷ 

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
শ্ৰেণী:মৃত ব্যক্তি
বিপ্লৱ দাসগুপ্ত ( ২ জানুৱাৰী ১৯৩৮  ১৭ জুলাই ২০০৫) এজন মাৰ্ক্সবাদী অৰ্থনীতিবিদ, ৰাজ্যসভা, লোকসভা আৰু চিপিআই(এম) ৰ পশ্চিমবঙ্গৰ ৰাজ্যিক সমিতিৰ প্ৰাক্তন সদস্য আছিল ভাৰতৰ কৃষি অৰ্থনীতি বিষয়ক কেইবাখনো গ্ৰন্থৰ তেওঁ লেখক 

 জীৱনী 
ড বিপ্লৱ দাসগুপ্ত কলিকতা বিশ্ববিদ্যালয়ৰ পৰা অৰ্থনীতি বিষয়ত স্নাতকোত্তৰ ডিগ্ৰীধাৰী ১৯৬৭ চনত এডিথ পেনৰোজৰ তত্ত্বাৱধানত "তেলৰ মূল্য আৰু ভাৰতীয় বজাৰ, ১৮৮৬-১৯৬৪" বিষয়ক গৱেষণা-কৰ্মৰ বাবে  ৰ সদস্য হিচাপে লণ্ডন বিশ্ববিদ্যালয়ৰ পৰা পি এইচ ডি লাভ কৰে তাৰ উপৰি লণ্ডন বিশ্ববিদ্যালয়ৰ পৰা কম্পিউটাৰ বিজ্ঞানত এম এছ চি ডিগ্ৰীও লাভ কৰিছিল 

১৯৫০ দশকত দাসগুপ্ত এজন জনপ্ৰিয় ছাত্ৰ নেতা হিচাপে পৰিগণিত হৈছিল আৰু ১৯৫৫ চনত চি পি আই দলৰ সদস্য হৈছিল ১৯৬৪ চনত তেওঁ চিপিআই(এম)ত যোগদান কৰে 

১৯৮০ চনত তেওঁ ৰাজ্যিক সমিতিৰ সদস্য নিৰ্বাচিত হয় ১৯৮৫ চনত চিপিআই(এম)ৰ কেন্দ্ৰীয় সমিতিৰ সদস্য হয় লণ্ডন আৰু ছাচেক্স বিশ্ববিদ্যালয়ৰ প্ৰবক্তা দাসগুপ্তই ১৯৭২ চনৰ পৰা ১৯৭৮ চনৰ ভিতৰত , , ,  আৰু কে ধৰি ৰাষ্ট্ৰসংঘৰ পৰামৰ্শদাতা হিচাপে কাম কৰিছিল চি পি আই (এম) ৰ মাহেকীয়া নন্দন আলোচনীৰ সম্পাদকও আছিল ১৯৮৯ চনত তেওঁ লোকসভালৈ নিৰ্বাচিত হয় 

 মৃত্যু 
পাৰ্কিনছন ৰোগত আক্ৰান্ত হৈ ৬৬ বছৰ বয়সত বিপ্লৱ দাসগুপ্তাৰ মৃত্যু হয় 

 উল্লেখযোগ্য কাম 

 কিতাপ 

 ভাৰতে তেল শিল্প : কিছু অৰ্থনৈতিক দিক (১৯৭১)
 নকশাল আন্দোলন (১৯৭৫)
 ভাৰতীয় ৰাজনীতিতে নিদৰ্শন এবং প্ৰৱণতা (১৯৭৬)
 গ্ৰামীণ এলাকা থেকে অভিবাসন (১৯৭৭)
 গ্ৰাম সমাজ এবং শ্ৰম ব্যৱহাৰ (১৯৭৭)
 ভাৰতে কৃষি পৰিৱৰ্তন এবং নতুন প্ৰযুক্তি (১৯৭৭)
 তৃতীয় বিশ্বে গ্ৰাম অধ্যয়ন (১৯৭৭)
 নতুন কৃষি প্ৰযুক্তি এবং ভাৰত (১৯৮০)
 নকশালবাদী আন্দোলন (হিন্দি ভাষাত) (১৯৮০)
 নগৰায়ন অভিবাসন এবং গ্ৰামীণ পৰিৱৰ্তন (১৯৮৪)
 কলকাতাৰ আৰবান ফিউচাৰ: অ্যাগনিজ ফ্ৰম দ্য পাষ্ট অ্যাণ্ড প্ৰসপেক্টস ফৰ দ্য ফিউচাৰ (১৯৯২)
 ভাৰতে নগৰায়ন : মৌলিক পৰিষেৱা এবং জনগণেৰ অংশগ্ৰহণ (১৯৯৩)
 ষ্ট্ৰাকচাৰাল অ্যাডজাষ্টমেণ্ট, গ্লোবাল ট্ৰেড অ্যাণ্ড দ্য নিউ পলিটিক্যাল ইকোনমি অফ ডেভেলপমেণ্ট (১৯৯৮)
 ইউৰোপীয় বাণিজ্য এবং ঔপনিৱেশিক বিজয় (সংগীত দক্ষিণ এশিয়ান ষ্টাডিজ) (২০০৫)
 বিশ্বায়ন: ভাৰতেৰ সমন্বয় অভিজ্ঞতা (২০০৫)

ইয়াৰ বাহিৰেও -ৰ প্ৰশাসক হিচাপে লাভ কৰা অভিজ্ঞতাৰ দৰে বিভিন্ন বিষয়ত বাংলা ভাষাত তেওঁ কেইবাখনো গ্ৰন্থ ৰচনা কৰিছে তেওঁৰ শেষৰখন গ্ৰন্থ আছিল বাঙালীৰ উন্নয়ন, তাদেৰ ইতিহাস, সমাজ, অৰ্থনীতি, সংস্কৃতি ও ভাষাৰ প্ৰবন্ধ

ইয়াৰ উপৰিও তেওঁ প্ৰচুৰ ভ্ৰমণ কৰিছিল আৰু নিয়মিতভাৱে প্ৰতিক্ষণ, নন্দন আদি বিভিন্ন বাংলা সাময়িকীত নিয়মিতভাৱে চল্লিশখন দেশ আৰু ভাৰতৰ অভ্যন্তৰত হোৱা তেওঁৰ অভিজ্ঞতাৰ বিষয়ে লিপিৱ্দ্ধ কৰি থৈ গৈছে আফ্ৰিকাৰ বিভিন্ন প্ৰান্তত হোৱা তেওঁৰ অভিজ্ঞতাক 'আফ্ৰিকা অমনিবাস' (বাংলা ভাষাত) নামেৰে লিপিৱ্দ্ধ কৰি থৈ গৈছে

 তথ্যসূত্ৰ 
 ইণ্ডিয়া টাইমস-এ শ্মশান
 শ্মশানএক্সপ্ৰেস ইণ্ডিয়াতে

শ্ৰেণী:ভাৰতীয় ব্যক্তি
শ্ৰেণী:মৃত ব্যক্তি
শ্ৰেণী:ৰাজনীতিবিদ
বিপ্লৱী () ১৯৫০ চনত মুক্তি পোৱা অসিত সেন পৰিচালিত আৰু কৃষ্ণা ফিল্মচৰ বেনাৰ কালীপ্ৰসাদ বিহানীৰ দ্বাৰা প্ৰযোজিত এখন অসমীয়া কথাছবি বিপ্লৱী আছিল পিছলৈ বঙালী আৰু হিন্দী চলচ্চিত্ৰৰ পৰিচালক হিচাপে খ্যাতি অৰ্জন কৰা পৰিচালক অসিত সেনৰ প্ৰথম ছবি চলাচল (বঙালী), পঞ্চতপা (বঙালী), জীৱন-তৃষ্ণা (বঙালী), মমতা (হিন্দী), বিৰাজ বহু (হিন্দী) আদি হ'ল সেনে পৰিচালনা কৰা কেইখনমান প্ৰখ্যাত ছবি

কাহিনী
১৯৪২ চনৰ গণ আন্দোলনৰ আধাৰত ছবিৰ কাহিনী ৰচনা কৰা হৈছিল 'বিপ্লৱী' দেশৰ বাবে আত্মত্যাগ কৰা এজন বিপ্লৱীৰ কাহিনী

অভিনয়
জগতচন্দ্ৰ বেজবৰুৱা
চন্দ্ৰকান্ত ফুকন
সাৰদাকান্ত বৰদলৈ
অনুপমা ভট্টাচাৰ্য
শিৱপ্ৰসাদ ভট্টাচাৰ্য
সন্ধ্যা দেৱী
চামচুল হুদা

গীত
শিৱপ্ৰসাদ ভট্টাচাৰ্যই ছবিখনৰ সঙ্গীত পৰিচালনা কৰিছিল গীত লিখিছিল ভূপেন হাজৰিকা আৰু মলিন বৰাই গাইছিল ভূপেন হাজৰিকা, শিৱপ্ৰসাদ ভট্টাচাৰ্য আদিয়ে

গীত সংকলন ৱেবচাইটত বিপ্লৱীৰ গীত
 :.

তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:১৯৫০ দশকৰ অসমীয়া চলচ্চিত্ৰ
শ্ৰেণী:১৯৫০ বৰ্ষৰ চলচ্চিত্ৰ
বিপ্লৱী ঠাকুৰ (; জন্ম: ৪ অক্টোবৰ ১৯৪৩) এগৰাকী ভাৰতীয় ৰাজনীতিবিদ :.-ভাৰতীয় জাতীয় কংগ্ৰেছ দলৰ জ্যেষ্ঠ নেত্ৰীগৰাকীয়ে ভাৰতৰ ৰাজ্য সভাৰ সদস্য হিচাপে কাম কৰিছিল ঠাকুৰে ২০০৬ চনৰ এপ্ৰিল মাহৰ পৰা সংসদৰ উচ্চ সদনত হিমাচল প্ৰদেশক প্ৰতিনিধিত্ব কৰিছে ২০২০ চনৰ এপ্ৰিল মাহত তেওঁ উচ্চ সদনৰ পৰা অৱসৰ গ্ৰহণ কৰে
পৰিয়াল
তেওঁ হিমাচল প্ৰদেশৰ এটি স্বাধীনতা সংগ্ৰামী পৰিয়ালৰ তেওঁৰ পিতৃ প্ৰয়াত পৰস ৰাম হিমাচল প্ৰদেশৰ স্বাধীনতা সংগ্ৰামী আৰু ভাৰতীয় কমিউনিষ্ট পাৰ্টিৰ নেতা আছিল তেওঁৰ মাতৃ প্ৰয়াত ড. সৰলা শৰ্মা ভাৰতীয় জাতীয় কংগ্ৰেছৰ এগৰাকী বিশিষ্ট নেত্ৰী আছিল
পদাধিকাৰসমূহ
১৯৮৫৯০, ১৯৯৩৯৮ আৰু ১৯৯৮-২০০৩ সদস্য, হিমাচল প্ৰদেশ বিধানসভা
১৯৯৫-৯৮ ৰাজ্য মন্ত্ৰী (স্বাধীন দায়িত্ব), ভাৰতীয় ঔষধ ব্যৱস্থা, হিমাচল প্ৰদেশ চৰকাৰ
২০০৩ চনৰ আগষ্ট - ২০০৬ চনৰ মাৰ্চ মাহত হিমাচল প্ৰদেশৰ মহিলা আয়োগৰ অধ্যক্ষ
২০০৬ চনৰ এপ্ৰিল মাহত ৰাজ্যসভালৈ নিৰ্বাচিত
জুন ২০০৬ - নৱেম্বৰ ২০০৬ বিজ্ঞান আৰু প্ৰযুক্তি, পৰিৱেশ আৰু বন সমিতিৰ সদস্য
২০০৬ চনৰ আগষ্ট - ২০০৮ চনৰ জুলাই হিমাচল প্ৰদেশ কংগ্ৰেছ কমিটিৰ সভাপতি
২০০৬ চনৰ আগষ্ট - ২০০৯ চনৰ মে' মাহত প্ৰতিৰক্ষা সমিতিৰ সদস্য
নৱেম্বৰ ২০০৬ - মে' ২০০৯ আৰু আগষ্ট ২০০৯ - এপ্ৰিল ২০১২ সদস্য, স্বাস্থ্য আৰু পৰিয়াল কল্যাণ সমিতি
জুলাই ২০০৭ - মে' ২০০৯ সদস্য, ভাৰত-আমেৰিকা সংসদীয় বন্ধুত্ব গোট
আগষ্ট ২০০৭ - এপ্ৰিল ২০১২ সদস্য, স্নাতকোত্তৰ চিকিৎসা শিক্ষা আৰু গৱেষণা প্ৰতিষ্ঠান (পিজিআইএমইআৰ), চণ্ডীগড়
২০০৮ চনৰ মে' - ২০০৯ চনৰ ছেপ্টেম্বৰ মাহত চৰকাৰী আশ্বাস সমিতিৰ সদস্য
২০০৮ চনৰ মে' মাহত - ২০০৯ চনৰ মে' মাহত মহিলা আৰু শিশু উন্নয়ন মন্ত্ৰালয়ৰ পৰামৰ্শদাতা সমিতিৰ সদস্য
২০০৮ চনৰ আগষ্ট - মে' ২০০৯ বাণিজ্য আৰু উদ্যোগ মন্ত্ৰালয়ৰ হিন্দী চালাহকৰ সমিতিৰ সদস্য
ছেপ্টেম্বৰ ২০০৯ - মে' ২০১০ সদস্য, আবেদন সমিতি
ছেপ্টেম্বৰ ২০০৯ - এপ্ৰিল ২০১২ সদস্য, পথ পৰিবহণ আৰু ঘাইপথ মন্ত্ৰালয়ৰ পৰামৰ্শদাতা সমিতি
মাৰ্চ ২০১০ - এপ্ৰিল ২০১২ সদস্য, কৃষি আৰু প্ৰক্ৰিয়াকৃত খাদ্য সামগ্ৰী ৰপ্তানি উন্নয়ন কৰ্তৃপক্ষ (এপিইডিএ)
ডিচেম্বৰ ২০১০ - এপ্ৰিল ২০১২ সদস্য, ৰাষ্ট্ৰীয় কেডেট কৰ্পছৰ কেন্দ্ৰীয় পৰামৰ্শদাতা সমিতি
জানুৱাৰী ২০১০ - এপ্ৰিল ২০১২ স্বাস্থ্য আৰু পৰিয়াল কল্যাণ মন্ত্ৰালয়ৰ হিন্দী উপদেষ্টা সমিতিৰ সদস্য
মে ২০১১ - এপ্ৰিল ২০১২ সদস্য, উপ-সমিতি- স্বাস্থ্য আৰু পৰিয়াল কল্যাণ সমিতিৰ এইমছৰ কাম-কাজ পৰীক্ষা কৰিবলৈ
এপ্ৰিল ২০১৪ ৰাজ্যসভালৈ নিৰ্বাচিত (দ্বিতীয় কাৰ্যকাল)
তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:ৰাজ্যসভাৰ সাংসদ
বিপৰীতকামিতাৰ প্ৰতীকৰ এক সংস্কৰণ
বিপৰীতকামিতা () বুলিলে বিপৰীতলিংগৰ ব্যক্তিৰ প্ৰতি "প্ৰেম, আৱেগিক আকৰ্ষণ, যৌন আকৰ্ষণ অথবা যৌন আচৰণ"ক বুজায় যৌন অভিমুখীতা হিচাপে বিপৰীতকামিতা বুলিলে মূলত বিপৰীতলিংগৰ ব্যক্তিৰ প্ৰতি "স্নেহ বা প্ৰণয়ঘটিত এক ধৰণৰ যৌন প্ৰৱণতা"ক বুজায় এই ধৰণৰ সম্পৰ্কৰ ভিত্তিত গঢ় লৈ উঠা ব্যক্তিগত বা সামাজিক পৰিচিতি বা এই ধৰণৰ আচৰণ আৰু পৰস্পৰ বিপৰীত জাতীয় ব্যক্তিসকলক লৈ গঠিত সম্প্ৰদায়কো এই শব্দৰ দ্বাৰা নিৰ্দেশ কৰা হয়

বিপৰীতকামিতা বা বিপৰীতকামী শব্দটো সাধাৰণতে মানব প্ৰজাতিৰ ক্ষেত্ৰত ব্যৱহাৰ কৰা হলেও বাস্তৱিকতে ই সকলো স্তন্যপায়ী প্ৰাণীৰ মাজত দেখা পোৱা যায় গঠনগত বা শব্দতত্ত্বীয়ভাবে বিপৰীতকামিতা আৰু বিষমকামিতা শব্দদুটা বিপৰীত (ভিন্ন) আৰু বিষম (সমান নহয় এনে) শব্দ দুটাৰ পৰা আহিছে, যাৰ সৈতে কামিতা (যৌনতা) শব্দটো যুক্ত হৈ শব্দটো গঠিত হৈছে 

তথ্য সংগ্ৰহ

শ্ৰেণী:যৌন অভিমুখিতা
কোনো শব্দৰ বিপৰীত অৰ্থ প্ৰকাশ কৰা শব্দকে বিপৰীতাৰ্থক শব্দ বা বিপৰীত শব্দ বোলা হয় যেনে: ভাল-বেয়া, দিন-ৰাতি আদি

বিপৰীত শব্দৰ উদাহৰণ

 অণু - বৃহৎ
 অনুগ্ৰহ - নিগ্ৰহ
 অভ্যাস - অনভ্যাস
 অসভ্য - সভ্য
 অভাৱ - উভৈনদী
 আদান - প্ৰদান
 আদি - অন্ত 
 ইহকাল - পৰকাল
 অনুৰাগ - বিৰাগ
 আপোন - পৰ
 কেতিয়া - যেতিয়া
 আৰম্ভ - শেষ
 আচামী - ফৰিয়াদী
 আপদ - নিৰাপদ  সম্পদ
 আদৰ - অনাদৰ
 আশা - নিৰাশা
 ইষ্ট - অনিষ্ট
 ইচ্ছা - অনিচ্ছা
 ইহলোক - পৰলোক
 ইতি - আৰম্ভণি 
 উচ্চ - নীচ
 উন্নতি - অধোন্নতি,অৱনতি 
 উন্নত - অনুন্নত 
 ওখ - চাপৰ  চুটি 
 ভয় - অভয় ,নিৰ্ভয়,সাহ
 জয় - পৰাজয়
 জন্ম - মৃত্যু  
 জাৰ - জহ
 আনন্দ - নিৰানন্দ
 টান - ঢিলা
 মিঠা - তিতা
 ওপৰ - তল
 যশ - অপযশ
 বাদী - বিবাদী
 প্ৰচুৰ - অলপ
 হৰণ - পূৰণ
 সোঁ - বাঁও
 নগদ - বাকী
 ৰজা - প্ৰজা
 দীঘল - চুটি  চাপৰ 
 আকাশ - পাতাল
 পাপ - পুণ্য
 গাঁও - চহৰ  নগৰ
 গভীৰ - তৰাং 
 আয়তী - বিধৱা

অধিক বিপৰীত শব্দৰ বাবে চাওক
 অসমীয়া বিপৰীতাৰ্থক শব্দকোষ (অসম বিচিতা)
 বিপৰীত শব্দ ( )
 বিপৰীতাৰ্থক শব্দ ( 

তথ্যসূত্ৰ
শ্ৰেণী:অসমীয়া ব্যাকৰণ
শ্ৰেণী:ব্যাকৰণ
শ্ৰেণী:পোখালি
300পাৰ্কিং স্থান বিচাৰি পোৱাতকৈ মেচ বিচাৰি উলিওৱাটো সহজ, চেন্নাই, ভাৰত
বিবাহ বজাৰ হল এনে এখন ৰাজহুৱা স্থান যত পিতৃ-মাতৃয়ে সন্তানৰ বাবে বৈবাহিক পত্নী বিচাৰি উলিওৱাৰ লক্ষ্যৰে বিজ্ঞাপন তালিকাভুক্ত কৰে তাৰ পিছত মানুহে তাত গোট খায় আৰু তালিকাসমূহ পঢ়ে, প্ৰায়ে বৈবাহিক মিল বিচাৰি পোৱাৰ আশাত চীনত কেইবাখনো বিবাহ বজাৰ আছে, যেনে পিপলছ স্কোৱাৰত চাংহাইৰ বিবাহ বজাৰ আৰু বেইজিঙৰ কেইবাখনো উদ্যান আৰু অন্যান্য ৰাজহুৱা স্থান যেনে শ্বপিং মলত

নতুবা বিবাহৰ বজাৰত বিবাহৰ দালাল আৰু বিবাহ ব্যুৰো ব্যৱহাৰ কৰা হ'ব পাৰে, যিবোৰ মেচমেকিঙৰ জৰিয়তে মানুহক বিবাহত একত্ৰিত কৰাৰ লগত জড়িত ২০১১ চনৰ অক্টোবৰ মাহত ভাৰতত দালালৰ ব্যৱহাৰৰ সৈতে জড়িত বিবাহ বজাৰসমূহ ভাৰতীয় হিচাপত ২৫০ বিলিয়ন টকাৰ উদ্যোগ বুলি অনুমান কৰা হৈছিল ভাৰতৰ নতুন দিল্লীত আৰু আন কেইবাটাও অঞ্চলত দালাল ব্যৱহাৰ কৰি বিবাহৰ বজাৰ বিদ্যমান

তথ্যসূত্ৰ

শ্ৰেণী:বজাৰ
শ্ৰেণী:মানৱ যৌনতা
শ্ৰেণী:বিবাহ
বিবাহ () এক সামাজিক বান্ধোন সামাজিকভাৱে বিবাহৰ যোগেদিহে এজন পুৰুষ আৰু এগৰাকী নাৰীৰ মাজত সম্পৰ্ক স্থাপন হয়

উৎপত্তি
বি উপসৰ্গ পূৰ্বক বহ ধাতুৰ পিছত ঘঞ প্ৰত্যয় যোগ হৈ বিবাহ শব্দ নিষ্পন্ন হৈছে বিবাহ শব্দই শুভ পৰিণয়, শুভ মিলন আদি অৰ্থকে বুজায় যিহেতু নানা ধৰণৰ মঙ্গল কামনাৰে এই বিবাহ কাৰ্য সম্পাদন কৰা হয় সেয়েহে বিবাহ শব্দৰ আগত শুভ শব্দ প্ৰয়োগ কৰা হয় 

হিন্দু বিবাহ
200পাৰম্পৰিক পোছাক পৰিধান কৰি এহাল অসমীয়া দৰা কইনা 
বিবাহ প্ৰথাটো অতি পুৰণি বেদতো অনেক মন্ত্ৰত বিবাহৰ কথা উল্লেখ আছে 

সোমস্য জায়া প্ৰথমং গন্ধৰ্বস্তে পৰঃ পতিঃ তৃতীয়োহগ্নিস্তে পতিস্তুৰীয়্ষ্টে মনুস্যজাঃ ঋগ বেদ ১০৭৮০

অৰ্থাৎ -"হে কন্যা! তোমাক প্ৰথমতে সোম, দ্বিতীয়তে গন্ধৰ্ব, তৃতীয়তে অগ্নি আৰু চতুৰ্থতে মনুষ্যৈ বিবাহ কৰিছিল তেনেকুৱা তোমাক অগ্নিয়ে ধন পুত্ৰৰে সৈতে মোক দান কৰিছে " বেদত উল্লেখ থকালৈ চাই কব পাৰি য়ে বিবাহ নিশ্চয়কৈ বৈদিক পৰম্পৰা 

আৰ্য হিন্দুসকলৰ বিবাহ এটি গুৰুত্বপূৰ্ণ সংস্কাৰ বিবাহ অনুষ্ঠানত মানৱ জীৱনৰ ঐহিক আৰু পাৰলৌকিক দিশত নানা ধৰণৰ তত্ত্বমূলক কথা জড়িত হৈ আছে গৃহ্যসূত্ৰ-ৰ মতে গৃহযজ্ঞৰ মূল বিবাহ হিন্দু পৰম্পৰা মতে প্ৰত্যেকজন পুৰুষ-নাৰীয়ে বিবাহ বন্ধনৰ দ্বাৰা সুখ-শান্তিৰে গৃহস্থাশ্ৰম পালন কৰিব লাগে 
বিবাহ আঠ প্ৰকাৰৰ, - ব্ৰাহ্ম, দৈব, আৰ্য, প্ৰাজাপত্য, আসুৰ, গান্ধৰ্ব, ৰাক্ষস আৰু পৈশাচ 
 ব্ৰাহ্ম বিবাহ : বিদ্বান-সদাচাৰী বৰক আহ্বান কৰি আনি অলংকাৰ আদিৰে অৰ্চনা কৰি দাতাই অলংকৃতা কন্যাক দান কৰাই হল ব্ৰাহ্ম বিবাহ 
 দৈব বিবাহ : জ্যোতিষ্টোমাদি য্জ্ঞত কৰ্মকৰ্তা পুৰোহিতক সালংকৃতা কন্যাদান কৰাই হল দৈব বিবাহ 
 আৰ্য বিবাহ : বৰৰ পৰা গো-যুগল বা দ্বি গো-যুগল (গাই গৰু) লৈ সেই গো-যুগলৰ সৈতে কন্যাদান কৰাই হল আৰ্য বিবাহ 
 প্ৰাজাপত্য বিবাহ : কন্যাদাতাই যোগ্য ব্যক্তিক বৰ হিচাবে অৰ্চনা কৰি, কন্যাজনীৰ সৈতে উভয়ে গাৰ্হস্থ ধৰ্ম আচৰণ কৰিবা-এইদৰে কৈ কন্যাদান কৰিলে তাক প্ৰাজাপত্য বিবাহ বুলি কোৱা হয় 
 আসুৰ বিবাহ : কন্যা বা কন্যাৰ পিত্ৰাদিক য্থাশক্তি ধন দি বৰে নিজ ইচ্ছাৰে কন্যা গ্ৰহণ কৰা বিবাহেই আসুৰ বিবাহ 
 গান্ধৰ্ব বিবাহ : বৰ আৰু কন্যাৰ পৰস্পৰৰ অনুৰাগবশতঃ যি বিবাহ সম্পাদন হয় সেয়ে হৈছে গান্ধৰ্ব বিবাহ 
 ৰাক্ষস বিবাহ : যুদ্ধ বিগ্ৰহ কৰি বলপূৰ্ব্ক ঘৰৰ পৰা কন্যা হৰণ কৰি নিয়া বিবাহক ৰাক্ষস বিবাহ বোলে 
 পৈশাচ বিবাহ : নিদ্ৰাত অভিভূত অৱ্স্থাত নাইবা মদ্যপানৰ দ্বাৰা বিহ্বল বা উন্মত্ত অৱস্থাত কন্যাক চল কৰি নিৰ্জনত ধৰ্ষণ কৰাৰ নামেই পৈশাচ বিবাহ 
বিবাহৰ উদ্দেশ্য : পত্নী একমাত্ৰ পুৰুষৰ ভোগ বিলাসৰ সামগ্ৰীয়েই নহয় পত্নী গাৰ্হস্থ ধৰ্ম পালনৰ সহধৰ্মিণী সেইকাৰণে বিবাহিতা পত্নীক সহধৰ্মিণী বা ধৰ্মপত্নী বা সহধৰ্মচাৰিণী বুলি কোৱা হয় মহাভাৰতৰ শান্তিপৰ্বতো কোৱা আছে- ধৰ্মাৰ্থ কাম কালেষু ভাৰ্য্যা পুংসঃ সহায়িনী 
অৰ্থাৎ- ধৰ্ম, অৰ্থ, আৰু কাম সাধনৰ ক্ষেত্ৰত ভাৰ্য্যাই একমাত্ৰ পুৰুষৰ সহায়কাৰিণী পুৰুষ আৰু প্ৰকৃতি অকলশৰীয়া অৱস্থাত প্ৰত্যেকেই অৰ্দ্ধ পুৰুষৰ অৰ্দ্ধ শৰীৰক পূৰ্ণাঙ্গ কৰিবৰ কাৰণে ভাৰ্য্যা গ্ৰহণ কৰিব লাগে১ মনুস্মৃতি, ৩২১

তথ্য সংগ্ৰহ

বাহ্যিক সংযোগ

   
 ,  :  , 1600     . 1985.   .  0-19-503614-

"          "    4'      ,     
       :           4 (2): 154     ,    
                  ,        .
      () ,          .    (  1953)

শ্ৰেণী:সংস্কৃতি
শ্ৰেণী:বিবাহ
বিবি আমতুছ চালাম (মৃত্যুঃ ২৯ চেপ্টেম্বৰ ১৯৮৫) এগৰাকী সমাজ কৰ্মী আৰু মহাত্মা গান্ধীৰ শিষ্য আছিল, যিয়ে ভাৰত বিভাজনৰ পিছত সাম্প্ৰদায়িক হিংসাৰ বিৰুদ্ধে যুঁজ দিয়াত আৰু বিভাজনৰ পিছত ভাৰতলৈ অহা শৰণাৰ্থীসকলৰ পুনৰ সংস্থাপনৰ ক্ষেত্ৰত সক্ৰিয় ভূমিকা পালন কৰিছিল

 প্ৰাৰাম্ভিক জীৱন 
আব্দুল মজিদ খানৰ কন্যা হিচাপে জন্মগ্ৰহণ কৰা বিবি আমতুছ চালাম পাটিয়ালাৰ এটা ৰক্ষণশীল কিন্তু অভিজাত মুছলমান পৰিয়ালৰ অন্তৰ্গত আছিল ১৯২৫ চনত পৰিয়ালে পূৰদাহ পালন কৰাৰ বাবে তেওঁক শিক্ষাৰ পৰা বঞ্চিত কৰা হৈছিল

 গান্ধীৰ সহযোগী 
বিবি আমতুছ চালাম গান্ধীৰ ঘনিষ্ঠ সহযোগী আছিল আৰু তেওঁ তেওঁক নিজৰ কন্যা বুলি সম্বোধন কৰিছিল ১৯৩৪ চনত গান্ধীয়ে চৰ্দাৰ পেটেললৈ লিখিছিল যে, দুৰ্বল চালামৰ "হৃদয় সোণ, কিন্তু তেওঁৰ শৰীৰ পিতলৰ" চালাম হিন্দু-মুছলমান মিত্ৰতাৰ সমৰ্থক আছিল আৰু সেই লক্ষ্যত উপনীত হোৱাৰ বাবে তেওঁৰ প্ৰচেষ্টাক সমৰ্থন কৰিছিল

১৯৪৭ চনত সমগ্ৰ ভাৰততে দাঙ্গা সংঘটিত হোৱাৰ লগে লগে গান্ধীয়ে বংগ ভ্ৰমণ কৰি খং শান্ত কৰাৰ চেষ্টা কৰে সেই ভ্ৰমণত আমতুছ চালামে তেওঁৰ লগত গৈছিল আৰু তাত শান্তি আনিবলৈ তেওঁৰ লগত ২১ দিন নোয়াখালিত উপবাসে ৰাখিছিল গান্ধীয়ে তাইক তাতেই এৰি থৈ নোয়াখালিত গৈছিল সাম্প্ৰদায়িক সম্প্ৰীতি পুনৰ প্ৰতিষ্ঠাৰ প্ৰচেষ্টা অব্যাহত ৰাখিবলৈ আৰু পিছলৈ কৈছিল যে "নোয়াখালিত যি শান্তি অৰ্জন হৈছে তাৰ আঁৰৰ চলন্ত মনোভাৱ আপুনি সেয়া আছিল আৰু এতিয়াও আপোনাৰ আটাইতকৈ উল্লেখযোগ্য কাম কেৱল আপুনিহে টিকিয়াই ৰাখিব পাৰে তুমি য'তেই থিয় হৈছা, মোৰ ছোৱালীৰ ক্ষমতাত থিয় হৈছা, নহয়নে?"

আমতুছ চালামে বিভাজন আৰু ইয়াৰ লগত জড়িত হিংসাৰ সময়ত পাটিয়ালাত থাকিব বিচাৰিছিল, এগৰাকী যুৱতী আৰু অবিবাহিত মুছলমান মহিলা হিচাপে, সাম্প্ৰদায়িক সম্প্ৰীতিৰ কাৰ্য্যক আগুৱাই নিবলৈ ভাতৃ আৰু বহল পৰিয়ালৰ বেছিভাগেই পাকিস্তানলৈ যাবলৈ বাছি লোৱাৰ সময়তো তাই ভাৰতত থাকিবলৈ বাছি লৈছিল আৰু তেওঁলোকৰ এই কাৰ্য্যই তাইক হতাশ আৰু ক্ষুব্ধ কৰি তুলিছিল গান্ধীয়ে তেওঁলোকৰ নিৰাপদে পশ্চিম পাকিস্তানলৈ যোৱাৰ ব্যৱস্থা কৰিলে

মৌলানা আজাদে তেওঁৰ ইণ্ডিয়া উইন্স ফ্ৰিডমত উল্লেখ কৰিছে যে মহম্মদ আলী জিন্নাৰ কোৱাইদ-ই-আজম (মহানেতা) উপাধিটো প্ৰথমে গান্ধীয়ে জনপ্ৰিয় কৰিছিল, যিয়ে আমতুছ চালামৰ পৰামৰ্শ অনুসৰণ কৰি তেওঁ জিন্নাক এইদৰে সম্বোধন কৰিছিল কাৰণ উৰ্দু প্ৰেছে তেওঁক সেই উপাধিৰে উল্লেখ কৰিছিল আজাদে লিখিছে যে বাতৰি কাকতত প্ৰকাশিত তেওঁৰ চিঠিখনৰ পৰিণতিৰ কথা বিবেচনা নকৰাকৈ চালামৰ পৰামৰ্শ পালন কৰি গান্ধীয়ে শেষত ভাৰতীয় মুছলমানৰ আগত জিন্নাৰ কোৱাইদ বুলি ভাবমূৰ্তিক বৈধতা প্ৰদান কৰিছিল

 স্বাধীন ভাৰতৰ জীৱন 
১৯৪৭-৪৮ চনৰ ভিতৰত তেওঁ বিভাজনৰ পিছত হোৱা যুদ্ধৰ সময়ত অপহৃত হাজাৰ হাজাৰ মহিলাক খালী কৰা আৰু পুনৰ্বাসনৰ কাম কৰিছিল ইয়াত তেওঁক কংগ্ৰেছ আৰু সৰ্বভাৰতীয় মহিলা কংগ্ৰেছৰ সদস্য লজ্জাৱতী হুজাই সহায় কৰিছিল আৰু চালামে শৰণাৰ্থীক খালী কৰাত সহায় কৰিবলৈ পাকিস্তানলৈ কেইবাবাৰো ভ্ৰমণ কৰিছিল

কস্তুৰবা সেৱা মন্দিৰ প্ৰতিষ্ঠা কৰি ৰাজপুৰাত বসতি স্থাপন কৰি বাহাৱালপুৰৰ পৰা হিন্দু প্ৰব্ৰজনকাৰীক পুনৰ সংস্থাপনৰ কাম কৰে ভাৰত চৰকাৰে যেতিয়া শৰণাৰ্থীৰ পুনৰ সংস্থাপনৰ বাবে ৰাজপুৰাত এখন টাউনশ্বিপ নিৰ্মাণ কৰিবলৈ আৰম্ভ কৰিছিল, তেতিয়া শৰণাৰ্থী শিবিৰত থকা শিশুসকলৰ শিক্ষাৰ কাম কৰা হিন্দুস্তানী তালিমি সংঘৰ সৈতে তাই তাত কামৰ লগত জড়িত আছিল.

আশীৰ দশকত আমতুছ চালামে কাৰাগাৰ সংস্কাৰ সম্পৰ্কীয় সৰ্বভাৰতীয় সমিতিৰ স্থায়ী আমন্ত্ৰিত হিচাপে কাৰ্যনিৰ্বাহ কৰিছিল ১৯৮৫ চনৰ ছেপ্টেম্বৰ মাহত তেওঁৰ মৃত্যু হয়

 তথ্যসূত্ৰ 

শ্ৰেণী:মৃত ব্যক্তি
শ্ৰেণী:গান্ধীবাদী
শ্ৰেণী:সমাজকৰ্মী
বিবি বাকাৰে-ইউছুফ (, জন্ম: ১৯৭০) নাইজেৰিয়াৰ লাগোছৰ এজন নাইজেৰিয়ান শিক্ষাবিদ, লেখক আৰু সম্পাদক ২০০৬ চনত জেৰেমি ৱেইটৰ সৈতে প্ৰকাশন কোম্পানী কাছাভা ৰিপাব্লিক প্ৰেছৰ সহযোগী প্ৰকাশন গোষ্ঠী প্ৰতিষ্ঠা কৰে" -". ,     . ব্যয়সাধ্যতা, স্থানীয় প্ৰতিভা বিচাৰি উলিওৱাৰ প্ৰয়োজনীয়তা আৰু বিকাশৰ প্ৰয়োজনীয়তা আৰু কেৱল ইউৰোপ আৰু আমেৰিকাত সঘনাই উদযাপন কৰা আফ্ৰিকান লেখক প্ৰকাশৰ ওপৰত গুৰুত্ব আৰোপ কৰি কাছাভা ৰিপাব্লিক প্ৰেছৰ সৃষ্টি হৈছিল৷ , "      ()",  , 17  2008.বাকাৰে-ইউছুফ ২০১৯ চনত ৰয়েল ছ'চাইটি অৱ লিটাৰেচাৰৰ সন্মানীয় ফেলো নিৰ্বাচিত হোৱাৰ লগতে ইয়েল ৱৰ্ল্ড ফেলো, ডেচমণ্ড টুটু ফেলো আৰু ফ্ৰেংকফৰ্ট বুক ফেয়াৰ ফেলো হিচাপে নিৰ্বাচিত হয়

নাইজেৰিয়াৰ লাগোছত জন্মগ্ৰহণ কৰা বিবি বাকাৰে-ইছুফে ১৩ বছৰ বয়সত ইংলেণ্ডলৈ গুচি যায় লণ্ডন বিশ্ববিদ্যালয়ৰ গোল্ডস্মিথ কলেজত পঢ়িছিল আৰু তাৰ পৰা যোগাযোগ আৰু নৃতত্ত্ব অধ্যয়ন কৰিছিল আৰু ৱাৰউইক বিশ্ববিদ্যালয়ৰ পৰা লিংগ অধ্যয়নত পি এইচ ডি লাভ কৰিছিল. , "'  -: '   '",  , 6  2016.

 সন্মান 
১. ২০১৮ চনৰ ডিচেম্বৰ মাহত সাহিত্যিক ব্লগ ব্ৰিটল পেপাৰে বিবি বাকাৰে-ইউছুফক বছৰৰ আফ্ৰিকান সাহিত্যিক ব্যক্তি হিচাপে বাছি লয়, যিটো বঁটাত "প্ৰদত্ত বছৰত আফ্ৰিকান সাহিত্য প্ৰতিষ্ঠানটোক ধৰি ৰাখিবলৈ পৰ্দাৰ আঁৰত কাম কৰা ব্যক্তিসকলক স্বীকৃতি দিয়া হয়" ২. ২০১৮ চনত দক্ষিণ আফ্ৰিকাৰ ছ'ৱেট'ত অনুষ্ঠিত হোৱা তৃতীয় আবণ্টু বুক ফেষ্টিভেলত মূল ভাষণ দিবলৈ বাকাৰে-ইউছুফক নিৰ্বাচিত কৰা হৈছিল ৩. ২০১৯ চনত বাকাৰে-ইউছুফ ৰয়েল ছ'চাইটি অৱ লিটাৰেচাৰৰ সন্মানীয় ফেলো নিৰ্বাচিত হয়"          ",  ."  45     " ,     , 25  2019.৪. ২০২০ চনত বাকাৰে-ইউছুফে আফ্ৰিকান অধ্যয়নৰ ক্ষেত্ৰখনত ব্যতিক্ৰমী অৱদান আগবঢ়োৱা লোকসকলক শ্ৰদ্ধাঞ্জলি জনোৱা  " " বঁটা লাভ কৰে
তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
শ্ৰেণী:লেখিকা
শ্ৰেণী:শিক্ষাবিদ
বিবেক তীৰ্থ (ইংৰাজী:  ) বা ৰামকৃষ্ণ মিছন বিবেকানন্দ চেণ্টাৰ ফৰ হিউমেন এক্সেলেন্স এণ্ড ছচিয়েল চাইন্সেছ হৈছে ভাৰতৰ পশ্চিম বংগৰ কলকাতাৰ নিউ টাউনত স্বামী বিবেকানন্দৰ প্ৰতি উৎসৰ্গিত আগন্তুক সাংস্কৃতিক আৰু শিক্ষা কেন্দ্ৰ মুখ্যমন্ত্ৰী মমতা বেনাৰ্জীয়ে ২০১৪ চনৰ ১১ নৱেম্বৰত বিবেক তীৰ্থৰ আধাৰশিলা স্থাপন কৰে এই অনুষ্ঠানটো ব্যক্তিক শান্তি আৰু সুখৰ জীৱন যাপন কৰাত সহায় কৰাৰ লক্ষ্যৰে প্ৰতিস্থা কৰা হৈছে

 অৱস্থান 
বিবেক তীৰ্থ পশ্চিম বংগৰ কলকাতাৰ নিউ টাউনৰ ২ নং একচন এৰিয়াত অৱস্থিত

তথ্য সংগ্ৰহ